open-index/open-wikipedia-markdown huggingface dataset:
സിയ രാജവംശം

**സിയ രാജവംശം** (; ; 
ഉദ്ദേശം 2070 – 1600 ബി.സി.) *[[Bamboo Annals|ബാംബൂ ആനൽസ്]]*, *[[Classic of History|ക്ലാസിക് ഓഫ് ഹിസ്റ്ററി]]* *[[Records of the Grand Historian|റിക്കോഡ്സ് ഓഫ് ദി ഗ്രാന്റ് ഹിസ്റ്റോറിയൻ]]* 
തുടങ്ങിയ പുരാതന ചരിത്ര ഗ്രന്ഥങ്ങളിൽ പ്രസ്താവിക്കപ്പെട്ട ആദ്യ ചൈനീസ് രാജവംശമാണ്.
ഈ രാജവംശം സ്ഥാപിച്ചത് ഐതിഹാസികപരികേഷമുള്ള മഹാനായ യു ആണ്. അഞ്ച് ചക്രവർത്തികളിൽ അവസാനത്തെയാളായ ഷൺ 
തന്റെ സിംഹാസനം ഇദ്ദേഹത്തിനു നൽകുകയായിരുന്നു. സിയ രാജവംശ‌ത്തെത്തുടർന്ന് അധികാരത്തിലെത്തിയത് ഷാങ് രാജവംശമാണ് (1600–1046 ബി.സി.).

ലിയു സിനിന്റെ കണക്കുകൂട്ടലുകളനുസരിച്ചുള്ള കാലഗണനയിൽ സിയ രാജവംശം ഭരിച്ചിരുന്നത് ബി.സി. 2205-നും 1766-നും ഇടയിലാണ്. *[[Bamboo Annals|ബാംബൂ അനൽസ്]]* അനുസരിച്ചുള്ള കാലഗണനയിൽ ഇവരുടെ ഭരണകാലം ബി.സി. 
1989-നും 1558-നും ഇടയിലായിരുന്നു. സിയ ഷാങ് ഷൗ ക്രോണോളജി പദ്ധതി നിർണ്ണയിച്ചത് സിയ രാജവംശം ബി.സി. 2070-നും 1600-നും ഇടയിലായിരുന്നു ഭരണം നടത്തിയിരുന്നത് എന്നാണ്. 
ചൈനയുടെ രാഷ്ട്രീയ ചരിത്രം ആദ്യകാല വീരചക്രവർത്തിമാരിൽ നിന്ന് സിയ രാജവംശത്തിലേയ്ക്കും പിൽക്കാല‌ത്ത് ഭരിച്ച രാജവംശങ്ങളിലേയ്ക്കും നീട്ടുന്നത് സ്വർഗ്ഗത്തിൽ നിന്നുള്ള അനുമതി എന്ന സിദ്ധാന്തത്തിലുള്ള വിശ്വാസം കാരണമാണ്. 
ഇതനുസരിച്ച് നിയമാനുസൃതമായ ഒറ്റ രാജവംശത്തിനേ ഒരു സമയത്ത് നിലനിൽക്കാൻ സാധിക്കുകയുള്ളൂ. കിഴക്കൻ ഷൗ കാലത്തെ കൺഫ്യൂഷ്യൻ ചിന്താധാരയാണ് ഈ വിശ്വാസം പ്രചരിപ്പിച്ചത്. പിൽക്കാലത്ത് 
രാജകീയ ചരിത്രങ്ങളിലെയും വിശ്വാസങ്ങളിലെയും പ്രധാന അടിത്തറയായി ഈ വിശ്വാസം മാറി. ആദ്യകാല ചൈനീസ് ചരിത്രത്തിൽ സിയ ഒരു പ്രധാന ഘടകമാണെങ്കിലും ബി.സി. പതിമൂന്നാം നൂറ്റാണ്ടിനു മുൻപുള്ള ചൈനീസ് ചരിത്രത്തെപ്പറ്റി
വിശ്വസനീയമായ വിവരങ്ങൾ ഉദ്ഘനനത്തിൽ നിന്നും മാത്രമേ ലഭ്യമാകുന്നുള്ളൂ. അധികകാലം നിലനിൽക്കുന്ന മാദ്ധ്യമത്തിൽ എഴുതുന്ന ആദ്യ ചൈനീസ് സംവിധാനം ഓറക്കിൾ ബോൺ ലിപി ആ സമയം വരെ നിലവിലുണ്ടായിരുന്നില്ല എന്നതാണ്
ഇതിനു കാരണം. 
സിയ നിലവിലുണ്ടായിരുന്നു എന്നത് സംശയലേശമന്യേ ഇതുവരെ തെളിയിക്കാാൻ സാധിച്ചിട്ടില്ല. ഓട്ടു യുഗത്തിലെ ഏർലിറ്റൗ ഉദ്ഘനനപ്രദേശവുമായി സിയ രാജവംശത്തെ ബന്ധിപ്പിക്കാൻ ചൈനീസ് ചരിത്രകാരന്മാർ ശ്രമിക്കുന്നുണ്ട്.

## കുറിപ്പുകൾ

## അവലംബം

* Deady, Kathleen W. and Dubois, Muriel L., *Ancient China*. Mankato, MN: Capstone Press, 2004.
* Lee Yuan-Yuan and Shen, Sinyan. *Chinese Musical Instruments (Chinese Music Monograph Series)*. 1999. Chinese Music Society of North America Press. ISBN 1-880464-03-9
* Allan, Sarah (1991), *The Shape of the Turtle:  Myth, Art and Cosmos in Early China* (S U N Y Series in Chinese Philosophy and Culture). State University of New York Press. ISBN 978-0-7914-0459-1
* Allan, Sarah, "Erlitou and the Formation of Chinese Civilization: Toward a New Paradigm", *The Journal of Asian Studies*, 66:461–496 Cambridge University Press, 2007

## പുറത്തേയ്ക്കുള്ള കണ്ണികൾ
*History of China 
*Stunning Capital of Xia Dynasty Unearthed

വർഗ്ഗം:ചൈനയിലെ സാമ്രാജ്യങ്ങൾ
വർഗ്ഗം:ചൈനയിലെ രാജവംശങ്ങൾ
കമ്പർ

**കമ്പർ** (Tamil: கம்பர்) (1180-1250 തഞ്ചാവൂർ) മധ്യകാല ഇന്ത്യയിലെ തമിഴ് കവിയും *[[കമ്പ രാമായണം|കമ്പരാമായണം]]* എന്ന് അറിയപ്പെട്ടിരുന്ന രാമാവതാരം എന്ന കൃതിയുടെ രചയിതാവുമായിരുന്നു. ഇത് രാമായണത്തിന്റെ തമിഴ് പതിപ്പായി അറിയപ്പെടുന്നു.  ഇത് കൂടാതെ *ഈരേഴ് പത്ത് * , സിലൈഎഴുപതു, കങ്കൈ പുരാണം, സഡകോപർ അന്താതി, തിരുക്കൈ വഴക്കം, മുമ്മണിക്കോവൈ തുടങ്ങിയ കൃതികളും കമ്പർ രചിച്ചിട്ടുണ്ട് കമ്പർ, കവിചക്രവർത്തി എന്ന് അറിയപ്പെടുന്നു.

## അവലംബം

വർഗ്ഗം:തമിഴ് കവികൾ
വർഗ്ഗം:പ്രാചീന ഭാരതീയ കവികൾ
ഒരു ഹിമാലയയാത്ര

മലയാളത്തിലെ ആദ്യഹിമാലയ യാത്രാ വിവരണഗ്രന്ഥമാണ് **ഒരു ഹിമാലയയാത്ര** . 1927ലാണ് ഈ പുസ്തകം ആദ്യ പതിപ്പായി പ്രസിദ്ധീകരിച്ചത്. കെ. മാധവനാരാണ് ഇതിനിറെ കർത്താവ്.
## ഉള്ളടക്കം
കാശിയിൽ നിന്ന് യാത്ര തുടങ്ങുന്ന മാധവനാർ,  കാശിയും സാരനാഥും കണ്ട്, നേരേ ഹൃഷീകേശിലേക്കെത്തുന്നു. ദേവപ്രയാഗയും രുദ്രപ്രയാഗയും തപ്തകുണ്ഡവും കേദാർനാഥും വഴി ഹരിദ്വാറിലും ബദരീനാഥിലുമെത്തി രാമനഗറിലേക്കു മടങ്ങുന്നു.  
## അവലംബം


വർഗ്ഗം:യാത്രാവിവരണങ്ങൾ
ഹിമവാന്റെ മുകൾത്തട്ടിൽ

രാജൻ കാക്കനാടൻ രചിച്ച ഹിമാലയൻ യാത്രാ വിവരണ ഗ്രന്ഥമാണ് **ഹിമവാന്റെ മുകൾത്തട്ടൽ** .

## ഉള്ളടക്കം
ഹരിദ്വാറിൽനിന്ന്‌ കേദാർനാഥ്‌, ബദരിനാഥ്‌, തുംഗനാഥ്‌ എന്നിവിടങ്ങളിലേക്ക്‌ രാജൻ കാക്കനാടൻ,  1975 ജൂണിൽ നടത്തിയ കാൽനടയാത്രയുടെ വിവരണമാണ്‌ ഹിമവാന്റെ മുകൾത്തട്ടിൽ.
## അവലംബം
ബദരിയിലേക്കുള്ള വഴിയിൽ പിപ്പൽക്കോട്ടിലേക്കുള്ള നടപ്പാതയിൽ രാജൻ. ശൈത്യം വിശപ്പ്, മാറാവ്യാധി, മരണം ഒക്...

Read more at: 
വർഗ്ഗം:യാത്രാവിവരണങ്ങൾ
കെ. മാധവനാർ

സ്വാതന്ത്ര്യ സമരസേനാനിയും മലയാള പത്ര പ്രവർത്തകനും സാഹിത്യകാരനുമാണ് **മാധവനാർ** എന്ന പേരിൽ അറിയപ്പെടുന്ന **കെ. മാധവൻനായർ**(1903-1980).  മാതൃഭൂമി പത്രാധിപ സമിതിയിൽ  സേവനമനുഷ്ഠിച്ചിട്ടുണ്ട്.

## ജീവിതരേഖ
1903 ൽ വള്ളിക്കുന്നിൽ ജനിച്ച മാധവൻനായർ കെ.പി.സി.സി. സെക്രട്ടറി എന്ന നിലയിലും ശ്രദ്ധേയനായിരുന്നു. 'എന്റെ സത്യാന്വേഷണ പരീക്ഷകൾ' എന്ന ഗാന്ധിജിയുടെ കൃതി മലയാളത്തിൽ വിവർത്തനം ചെയ്ത് പ്രസിദ്ധീകരിച്ചിട്ടുണ്ട്. മാതൃഭൂമി ദിനപത്രത്തിൽ എഡിറ്ററായി മൂന്ന് പതിറ്റാണ്ടോളം സേവനമനുഷ്ഠിച്ചിട്ടുണ്ട്. മലയാളത്തിലെ ആദ്യഹിമാലയ യാത്രാ വിവരണഗ്രന്ഥമായ ഒരു ഹിമാലയയാത്ര രചിച്ചത് ഇദ്ദേഹമാണ്.

## കൃതികൾ
* 'എന്റെ സത്യാന്വേഷണ പരീക്ഷണങ്ങൾ' (വിവർത്തനം)
*'ഒരു ഹിമാലയയാത്ര

## അവലംബം
https://www.mathrubhumi.com/news/news-plus/koothirezhi-madhavan-nair-39014f12
വർഗ്ഗം:കേരളത്തിലെ പത്രപ്രവർത്തകർ
വിജയം (ത്രിശൂലം)

ഹൈന്ദവ പുരാണത്തിലുള്ള ശിവന്റെ ത്രിശൂലം എന്ന ആയുധത്തിന്റെ പേരാണ് "വിജയം". വിജയമെന്ന ത്രിശൂലധാരിയായ ശിവനെ അതിനാൽ വിജയൻ എന്നും വിളിക്കുന്നു. മഹാശിവപുരാണം എന്ന ഗ്രന്ഥത്തിൽ  രുദ്രസംഹിത-യുദ്ധഖണ്ഡത്തിൽ ശംഖചൂഡൻ എന്ന അസുരനെ വധിക്കുന്ന സന്ദർഭത്തിൽ ശിവന്റെ ത്രിശൂലത്തിന്റെ നാമം *വിജയം* എന്നാണെന്നു പറയുന്നു. 
#### ഐതിഹ്യം
ശിവൻ ശംഖചൂഡനെ വധിക്കുന്നതിനായി ഉദ്ദീപ്തമായ തന്റെ ത്രിശൂലം കയ്യിലേന്തി. ശങ്കരന്റെ 'വിജയം' എന്നു പേരായ ത്രിശൂലം അതിന്റെ ദിവ്യപ്രകാശം പ്രസരിപ്പിച്ചുകൊണ്ടിരുന്നു. അതുനിമിത്തം എല്ലാദിക്കുകളും ഭൂമിയും ആകാശവും പ്രകാശമാനമായി. അതു കോടി മദ്ധ്യാഹ്ന സൂര്യനു തുല്യവും പ്രളയാഗ്നിജ്വാലയോളം തിളക്കമേറിയതുമായിരുന്നു. അതിനെ തടയുകയെന്നതു ആരാലും സാദ്ധ്യമല്ലായിരുന്നു. അത് ദുർധർഷവും ഒരിക്കലും പാഴാവാത്തതും ശത്രുസംഹാരിയും ആയിരുന്നു. അത് തേജസ്സുകളുടെ അത്യുഗ്ര സമാഹാരവും  സകലവിധ ആയുധജാലങ്ങൾക്കും ആധാരവും സഹായകവും ആയിരുന്നു. ഭയംകരമായ ആ ദിവ്യായുധം ദേവ, അസുരർക്കുപോലും ദുസ്സഹവുമായിരുന്നു. അത് ഒരു സ്ഥലത്തുതന്നെയിരുന്ന് ശിവലീലയെ ആശ്രയിച്ച് ബ്രഹ്മാണ്ഡ്ത്തെ മുഴുവൻ സംഹരിക്കുന്നതിനു തയ്യാറാകുംപോലെ ജ്വലിച്ചിരുന്നു. അതിന്റെ നീളം ആയിരം വില്ലും, വീതി നൂറു കയ്യും ആയിരുന്നു. ജീവ-ബ്രഹ്മസ്വരൂപമായ ആ ത്രിശൂലം ആരും നിർമ്മിച്ചതായിരുന്നില്ല. ആകാശത്ത് വട്ടം കറങ്ങി ആ ത്രിശൂലം ശിവാജ്ഞയനുസരിച്ച് ശംഖചൂഡനു മേൽ പതിച്ചു. അതേക്ഷണം തന്നെ അയാള്-ഭസ്മമായിക്കഴിഞ്ഞിരുന്നു. മഹേശ്വരന്റെ ആ ത്രിശൂലം മനസ്സിനു തുല്യം വേഗമേറിയതായിരുന്നു. അതു തന്റെ ജോലി നിർവ്വഹിച്ചശേഷം ശങ്കരന്റെ അടുക്കൽ വന്നുചേർന്നു.

#### വിജയവും പിനാകവും
ശ്രീ പരമശിവന്റെ കൈവശം പിനാകം എന്ന ഒരു വില്ലുണ്ട്. എപ്പോഴും വിഷം ചീറ്റുന്ന ഏഴു തലയുള്ള ഒരു ഉഗ്ര സർപ്പമാണു പിനാകം. മഹാഭാരതംത്തിൽ പിനാകത്തെക്കുറിച്ചു പറയുന്നതിങ്ങനെയാണ്. ഒരിക്കൽ പരമപിതാവായ ശിവൻറെ കരത്തിൽ നിന്നും വിജയം വഴുതിവീണു. നിലം തൊട്ടപ്പോൾ അതു വില്ലുപോലെ വളഞ്ഞു. ശിവൻ നാഗരാജാവായ വാസുകിയെ അതിൻറെ ഞാണാക്കി ബന്ധിച്ചു. അതാണു പിനാകം എന്ന ലോകത്തിലെ പ്രഥമ ധനുസ്സ്. പിനാകത്തിൽ നിന്നും നിരവധി ശ്രേഷ്ഠ ധനുസ്സുകൽ ഉദ്ഭവിച്ചു. അവയിൽ ത്ര്യംബകം, വൈഷ്ണവം എന്നീ വില്ലുകൾ ശിവൻ തൻറെ ശിഷ്യൻ ഭാർഗ്ഗവരാമനു നൽകി. പ്രശുരാമൻ പിന്നീടു ത്ര്യംബകം മിഥിലാനരേശൻ ജനകനും, വൈഷ്ണവ ചാപം ശ്രീ രാമനും നൽകി. ആ വൈഷ്ണവം ചാപം ശ്രീ രാമൻ വരുണന്റെ കയ്യിൽ മടക്കി നൽകി.. പരശുരാമൻ ഉപയോഗിച്ചത് ശൈവ ചാപം ആയിരുന്നില്ല വൈഷ്ണവം ചാപം ആയിരുന്നു.. (പലരും കർണ്ണന്റെ വില്ല് വിജയം ശിവന്റെ എന്ന പേരിൽ തെറ്റിദ്ധരിക്കാറുണ്ട്)

## മറ്റു വിവരങ്ങൾ
മഹാദേവന്റെ ത്രിശൂലം ത്രിത്വങ്ങളെ പ്രതിനിധീകരിക്കുന്നു എന്നാണ് വിശ്വാസം. സത്വ, രജ, തമോ ഗുണങ്ങളുടെ പ്രതീകമാണ്. മൂന്നു കാലങ്ങളും ഇതിൽനിന്നു തന്നെ.
ഒരിക്കൽ പ്രയോഗിച്ചാൽ മഹാദേവ അവതാരമായ രുദ്രനു പോലും സ്വയം ഇതിനെ നിയന്ത്രിക്കാൻ സാധ്യമല്ലെന്നു പുരാണങ്ങൾ പറയുന്നു. പുത്രനായ വിനായകന്റെ നേരെ ത്രിശൂലം പ്രയോഗിച്ചതു  പുരാണകഥയാണ്.
നൃത്തശാല

രൂപവാണി ഫിലിംസിനു വേണ്ടി ശോഭന പരമേശ്വരൻ നായർ നിർമിച്ച മലയാളചലച്ചിത്രമാണ് **നൃത്തശാല**.  വിമലാ റിലീസിംഗ് കമ്പനി വിതരണം നടത്തിയ ഈ ചിത്രം 1972 സെപ്റ്റംബർ 9-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*പ്രേം നസീർ	
*ജയഭാരതി	
*ഇന്നസെന്റ്	
*അടൂർ ഭാസി
*ജോസ് പ്രകാശ്	
*പ്രേമ	
*ശങ്കരാടി	
*രാഘവൻ
*ടി.എസ്. മുത്തയ്യ	
*അബ്ബാസ്	
*ദുർഗാ ദേവി	
*ജി.കെ. പിള്ള
*ജയകുമാരി	
*കെ.പി. ഉമ്മർ	
*കവിത	
*മാത്യൂ പ്ലാത്തോട്ടം
*പാലാ തങ്കം	
*രാധാമണി	
*സീമ
*സ്മിതാ ദേവി
*ടി. ജയശ്രീ

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*പി. ജയചന്ദ്രൻ 
*എൽ.ആർ. ഈശ്വരി 
*കെ.പി. ബ്രഹ്മാനന്ദൻ 
*ബി. വസന്ത

## തിരശീലക്കു പിന്നിൽ
*സംവിധാനം - എ.ബി. രാജ്
*നിർമ്മാണം - ശോഭനാ പരമേശ്വരൻ നായർ
*ബാനർ - രൂപവാണി ഫിലിംസ്
*കഥ - തിക്കൊടിയൻ
*തിരക്കഥ, സംഭാഷണം - എസ്.എൽ. പുരം സദാനന്ദൻ
*ഗാനരചന - പി. ഭാസ്കരൻ, ശ്രീകുമാരൻ തമ്പി
*സംഗീതം - വി. ദക്ഷിണാമൂർത്തി
*ഛായാഗ്രഹണം - പി. ദത്തു
*ചിത്രസംയോജനം - വി.പി. കൃഷ്ണൻ
*കലാസംവിധാനം - എസ്. കൊന്നനാട്ട്
*ഡിസൈൻ - എസ്,എ. നായർ
*വിതരണം - വിമലാ ഫിലിംസ്

## പാട്ടുകൾ
*ഗാനരചന - പി. ഭാസ്കരൻ, ശ്രീകുമാരൻ തമ്പി
*സംഗീതം - വി. ദക്ഷിണാമൂർത്തി

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് നൃത്തശാല

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
വർഗ്ഗം:എ. ബി രാജ് സംവിധാനം ചെയ്ത ചലച്ചിത്രങ്ങൾ
വർഗ്ഗം:നസീർ-ജയഭാരതി ജോഡി
വൈറ്റക്സ് ല്യസൻസ്

**വൈറ്റക്സ് ല്യൂസൻസ്** അഥവാ **പ്യൂറിറി** എന്നറിയപ്പെടുന്നത് ന്യൂസിലാന്റിൽ തദ്ദേശീയമായി കാണപ്പെടുന്ന നിത്യഹരിത സസ്യമാണ്. ലാമിയേഷ്യേ എന്ന ഫാമിലിയിലാണ് ഇതുൾപ്പെടുന്നത്. ഇരുപത് മീറ്റർ ഉയരത്തിൽ വളരുന്ന ഇവ ഒന്നര മീറ്റർ വരെ വ്യാസമുള്ള തടികളുണ്ടാക്കുന്നു. കടും പച്ചനിറമുള്ള ഇലകളാണിവയ്ക്ക്. പാൽമേറ്റ് രീതിയിലുള്ള ഇലകളുടെ വിന്യാസവുമുണ്ട്. 

## അവലംബം
* Biology- Concepts and Applications, Cecie Starr, ISBN-04950391984, Page: 466
ഗാലിഫോർമിസ്

മയിലുകൾ, കോഴികൾ, കാടകൾ, കാടക്കോഴികൾ, പാർട്രിഡ്ജുകൾ, ഗ്രൗസ് എന്നിവ ഉൾപെടുന്ന പക്ഷിവർഗ്ഗമാണ് **ഗാലിഫോർമിസ്**.

വർഗ്ഗം:പക്ഷികുടുംബങ്ങൾ
പിസിഫോർമിസ്

മരംകൊത്തികളും ബാർബറ്റുകളും ഉൾപെടുന്ന പക്ഷികുലമാണ് **പിസിഫോർമിസ്**. പിസിഫോർമുകളിൽ 450-ലധികം സ്പീഷീസുകളുള്ള 71 ഓളം ജീവജാലങ്ങളുണ്ട്. അതിൽ പിസിഡേ (മരംകൊത്തികളും ബന്ധുക്കളും) പകുതിയോളം വരും.

പൊതുവേ, പിസിഫോർമുകൾ കീടഭക്ഷകകളാണ്. എന്നിരുന്നാലും ബാർബെറ്റുകളും ടക്കാനുകളും കൂടുതലും പഴങ്ങൾ കഴിക്കുന്നു. തേനീച്ച മെഴുകിനെ ദഹിപ്പിക്കുന്നതിൽ ഹണിഗൈഡുകൾ പക്ഷികൾക്കിടയിൽ അതുല്യമാണ് (പ്രാണികളാണ് അവയുടെ ഭക്ഷണത്തിന്റെ ഭൂരിഭാഗവും. മിക്കവാറും എല്ലാ പിസിഫോമുകൾക്കും തത്തയെപ്പോലെയുള്ള സൈഗോഡാക്റ്റൈൽ പാദങ്ങളുണ്ട്-രണ്ട് കാൽവിരലുകൾ മുന്നിലും രണ്ട് പിന്നിലും, മരക്കൊമ്പുകളിൽ കൂടുതൽ സമയം ചെലവഴിക്കുന്ന പക്ഷികൾക്ക് വ്യക്തമായ ഗുണങ്ങളുള്ള ഒരു ക്രമീകരണം ആണിത്. മൂന്ന് വിരലുകളുള്ള മരംകൊത്തികളുടെ ചില സ്പീഷീസുകളാണ് ഒരു അപവാദം. ജക്കാമറുകൾ മാറ്റിനിർത്തിയാൽ, പിസിഫോർമുകൾക്ക്  താഴത്തെ തൂവലുകൾ ഉണ്ടാകില്ല. യഥാർത്ഥ തൂവലുകൾ മാത്രം കാണപ്പെടുന്നു. അവയ്ക്ക് 8 സെന്റീമീറ്റർ നീളവും 7 ഗ്രാം ഭാരവുമുള്ള റൂഫസ് പിക്കുലെറ്റ് മുതൽ 63 സെന്റീമീറ്റർ നീളവും 680 ഗ്രാം ഭാരവുമുള്ള ടോക്കോ ടൂക്കൻ വരെ വലുപ്പമുണ്ട്. ഇവയെല്ലാം കൂടുകളിലാണ് കൂടുകൂട്ടുന്നത്.   
## അവലംബം

## കൂടുതൽ വായനയ്ക്ക്
* Gorman, Gerard (2004): Woodpeckers of Europe: A Study of the European Picidae. Bruce Coleman, UK. .

## External links

* Tree of Life Piciformes 

വർഗ്ഗം:പക്ഷികുടുംബങ്ങൾ
കൊറാസിഫോർമിസ്

പൊന്മാൻ, മീൻകൊത്തി, വേലിത്തത്ത, പനങ്കാക്ക എന്നിവയടങ്ങിയ പക്ഷിവർഗ്ഗമാണ് **കൊറാസിഫോർമിസ്**.

വർഗ്ഗം:പക്ഷികൾ
വർഗ്ഗം:കൊറാസിഫോർമിസ്
കുക്കുലിഫോർമിസ്

കുയിലുകൾ, ചെമ്പോത്ത്, പച്ചച്ചുണ്ടൻ എന്നിവയടങ്ങിയ പക്ഷിവർഗ്ഗമാണ് **കുക്കുലിഫോർമിസ്**. ആറു കുടുംബങ്ങളിൽ ആയി 143 പക്ഷികൾ ഈ വർഗത്തിൽ ഉണ്ട്. 

### ആവാസസ്ഥലം
ചതുപ്പ് നിലങ്ങൾ, മരുഭൂമികൾ, മഴക്കാടുകൾ തുടങ്ങി വൈവിദ്യമാർന്ന ആവാസവ്യവസ്ഥകളിൽ ഇവ കാണപെടുന്നുണ്ട്.ആസ്ത്രേലിയ, തെക്കേ അമേരിക്ക, ഏഷ്യ, ആഫ്രിക്ക എന്നിവിടങ്ങളിൽ ഇവ കാണപെടുന്നുണ്ട് 

### ശരീരപ്രകൃതി
ഈ വർഗത്തിലെ പക്ഷികൾ പൊതുവേ കറുപ്പ്, ചാരം അലെങ്കിൽ ബ്രൌൺ നിറം ഉള്ളവയാണ്. ഇവയ്ക് നീണ്ട വാലും ചെറിയ കൊക്കും നാല് വിരലും പൊതുവേ കാണുന്നു. 

## കുറിപ്പുകൾ

വർഗ്ഗം:കുക്കുലിഫോർമിസ്
വർഗ്ഗം:പക്ഷികുടുംബങ്ങൾ
സുവർണ്ണ ഓക്കിലശലഭം

ഇന്ത്യയിലും ആസ്ത്രേലിയയിലും കാണപ്പെടുന്ന ഒരിനം രോമപാദ ചിത്രശലഭമാണ് **സുവർണ്ണ ഓക്കിലശലഭം** - **Doleschallia bisaltide**. Autumn Leaf എന്നാണ് ആംഗലേയ നാമം. ഇതിനെ ആസ്ത്രേലിയയിൽ ലീഫ്‌വിങ് എന്ന് വിളിക്കുന്നു.

## വിവരണം
ഇതിൻറെ പുഴുവിന് കറുപ്പ് നിറമാണ്.മുതുകിനോടൊട്ടിയ ഭാഗങ്ങളിൽ വെള്ള കുത്തുകൾ കാണാം.തലയിൽ ശാഖകളുള്ള സ്പര്ശിനികൾ കാണാം.ചുട്ടിമുല്ലയാണ് ലാർവകളുടെ ഭക്ഷ്യസസ്യം. അത് കൂടാതെ ആർട്ടോകാർപസ് തുടങ്ങിയ സസ്യങ്ങളേയും ലാർവകൾ ആഹരിക്കുന്നത് കാണാം. ഇതിന്റെ പ്യൂപ്പയ്ക്ക് മഞ്ഞനിറമാണ് . ഇടയ്ക്കിടെ കറുപ്പ് കുത്തുകളും കാണാം. ശലഭത്തിന്റെ ചിറകുകൾക്ക് തീജ്വാലകളുടെ നിറമാണ്. ചിറകുകൾ മടക്കിവയ്ക്കുമ്പോൾ ഉണങ്ങിയ ഇലപോലെ കാണാം. 

## ജീവിതചക്രം

File : Doleschallia bisaltide malabarica cat.jpg|സുവർണ്ണ ഓക്കിലശലഭം ലാർവ 
File : Doleschallia bisaltide malabarica pupa.jpg|സുവർണ്ണ ഓക്കിലശലഭം പ്യൂപ്പ 
File:Doleschallia bisaltide UP.jpg|സുവർണ്ണ ഓക്കിലശലഭം
File:Autumn Leaf.jpg|സുവർണ്ണ ഓക്കിലശലഭം


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഒരു സുന്ദരിയുടെ കഥ

എക്സൽ പ്രൊഡക്ഷൻസിന്റെ ബാനറിൽ എം. കുഞ്ചാക്കോ നിർമിച്ച മലയാളചലച്ചിത്രമാണ് **ഒരു സുന്ദരിയുടെ കഥ**.  തിരുമേനി പിക്ചേഴ്സ് വിതരണം ചെയ്ത ഈ ചിത്രം 1972 ജൂലൈ 28-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*ഒ. മാധവൻ	
*കെ.പി. ഉമ്മർ	
*ആലുംമൂടൻ	
*അടൂർ പങ്കജം
*ജസി	
*അടൂർ ഭാസി	
*ജയഭാരതി	
*പ്രേം നസീർ
*എസ്.പി. പിള്ള	
*ബിയാട്രിസ്

## പിന്നണിഗായകർ
*കെ.ജെ. യേശുദാസ് 
*പി. സുശീല 
*പി. ജയചന്ദ്രൻ 
*സംഘം

## തിരശീലക്കു പിന്നിൽ
*സംവിധാനം - തൊപ്പിൽ ഭാസി
*നിർമ്മാണം - എം. കുഞ്ചാക്കോ
*ബാനർ - എക്സെൽ പ്രൊഡക്ഷൻസ്
*കഥ - പി. കേശവദേവ്
*തിരക്കഥ, സംഭാഷണം - തോപ്പിൽ ഭാസി
*ഗാനരചന - വയലാർ
*സംഗീതം - ജി. ദേവരാജൻ
*ഛായാഗ്രഹണം - യു. രാജഗോപാൽ
*ചിത്രസംയോജനം - ജി.വെങ്കിട്ടരാമൻ

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - ജി. ദേവരാജൻ

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് ഒരു സുന്ദരിയുടെ കഥ

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾ വർഗ്ഗം:തോപ്പിൽ ഭാസി തിരക്കഥയെഴുതിയ ചലച്ചിത്രങ്ങൾവർഗ്ഗം:തോപ്പിൽ ഭാസി സംവിധാനം ചെയ്ത ചലച്ചിത്രങ്ങൾവർഗ്ഗം:തോപ്പിൽഭാസി സംഭാഷണമെഴുതിയ ചലച്ചിത്രങ്ങൾവർഗ്ഗം:കുഞ്ചാക്കൊ നിർമ്മിച്ച ചലച്ചിത്രങ്ങൾവർഗ്ഗം:പി. കേശവദേവ് കഥയെഴുതിയ ചലച്ചിത്രങ്ങൾവർഗ്ഗം:
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
അഷ്ദോദ്

ഇസ്രയേലിന്റെ തെക്ക് ഭാഗത്ത് മെഡിറ്ററേനിയൻ കടലിന്റെ തീരത്ത് സ്ഥിതി ചെയ്യുന്ന ഒരു വ്യാവസായികനഗരമാണ് **അഷ്ദോദ്** (ഹീബ്രു: אַשְׁדּוֹד അറബി: اشدود‎). ഇസ്രേലിന്റെ മെഹോസ് ഹദാരൊം (ഹീബ്രു: מחוז הדרום‎) എന്ന തെക്കൻ ജില്ലയിലെ ഏറ്റവും വലിയ നഗരവും ഇസ്രേലിലെ അഞ്ചാമത്തെ വലിയ നഗരവുമാണിത്.  അഷ്ദോദ് തുറമുഖം ഇസ്രായേലിലെ ഏറ്റവും വലിയ തുറമുഖമാണ്. ഇസ്രായേലിന്റെ അറുപത് ശതമാനം വാണിജ്യ ഇറക്കുമതി കയറ്റുമതി നടക്കുന്നത് ഈ തുറമുഖം വഴിയാണ്.  പലസ്തീനിലെ ഗാസ പ്രദേശവുമായുള്ള സാമീപ്യം കാരണം ആഷ്ദോദ് നഗരം പലപ്പോഴും ഗാസയിൽ നിന്നുള്ള റോക്കറ്റ് ആക്രമണത്തിനിരയാകാറുണ്ട്.

ആഷ്ദോദ് വളരെ പ്രാചീനമായൊരു നഗരമാണ്. ബി സി പതിനേഴാം നൂറ്റാണ്ടിലെ കാനാനൈറ്റ് സംസ്കാരത്തിന്റെ കാലത്ത് നിലവിലുണ്ടായിരുന്ന ഒരു നഗരമാണിതെന്നാണ് ആർക്കിയോളജിക്കൽ ഗവേഷണങ്ങൾ സൂചിപ്പിക്കുന്നത്
## അവലംബം
ആന്ധ്ര ലൊയോള കോളേജ്

1954ൽ സ്ഥാപിതമായ ഒരു കോളേജാണ് **ആന്ധ്ര ലൊയോള കോളേജ്**. ആന്ധ്രപ്രദേശിലെ വിജയവാഡയിൽ സ്ഥിതി ചെയ്യുന്ന കോളേജിന്റെ നടത്തിപ്പ് ഈശോസഭയ്ക്കാണ്.

## അവലംബം

വർഗ്ഗം:ആവശ്യത്തിന് അവലംബമില്ലാത്ത ലേഖനങ്ങൾ
വർഗ്ഗം:ഇന്ത്യയിലെ കലാലയങ്ങൾ
മുഹമ്മദ് താഹിർ അൽ ഖദ്രി

പാകിസ്താൻ,കനേഡിയൻ ഇരട്ട പൗരത്വമുള്ള സൂഫി പണ്ഡിതനും പാകിസ്താൻ അവാമി തെഹ്രിക്ക് എന്ന രാഷ്ട്രീയപാർട്ടിയുടെ സ്ഥാപകനുമാണ് **മുഹമ്മദ് താഹിർ അൽ ഖദ്രി**.പഞ്ചാബ് യൂനിവേഴ്സിറ്റിയുലെ നിയമാധ്യാപകനായിരുന്നു.മിൻഹജ് ഉൽ ഖുറാൻ എന്ന ആഗോള സംഘടനയുടെ സ്ഥാപക ചെയന്മാനുമാണ്.

## ലോങ് മാർച്ച്
വർദ്ധിച്ചുവരുന്ന അഴിമതി തടയണമെന്നും തിരഞ്ഞെടുപ്പ് പരിഷ്കരണം വേണമെന്നും ആവശ്യപ്പെട്ട് 
2013 ജനുവരി 14 മുതൽ 17 വരെ ലാഹോറിൽ നിന്നും ഇസ്ലാമബാദിലേക്ക് അദ്ദേഹം മാർച്ച് സംഘടിപ്പിച്ചു.

## അവലംബം

വർഗ്ഗം:പാകിസ്താനിലെ രാഷ്ട്രീയപ്രവർത്തകർ
വർഗ്ഗം:1951-ൽ ജനിച്ചവർ
ബോണിൻ മരപ്രാവ്

വടക്കുപടിഞ്ഞാറൻ ശാന്തസമുദ്രത്തിലെ ബോണിൻ ദ്വീപുകളിൽ ജീവിച്ചിരുന്ന വംശനാശം സംഭവിച്ച ഒരു പ്രാവിനമാണ് **ബോണിൻ മരപ്രാവ്** . മനുഷ്യകുടിയേറ്റമാണ് ഇതിന്റെ കാരണമെന്ന് പറയപ്പെടുന്നു. 1889-ൽ നകോൻഡൊ ഷിമ എന്ന ദ്വീപിൽനിന്ന് പിടിച്ച പ്രാവാണ് ഈ ഇനത്തിലെ അവസാനത്തേതെന്ന് കരുതപ്പെടുന്നു. രേഖപ്പെടുത്തിയിട്ടുള്ള നാല് സാംപിളുകളിൽ നിന്നാണ് ഈ പ്രാവിനെക്കുറിച്ചുള്ള വിവരങ്ങൾ ലഭ്യമായിട്ടുള്ളത്. അവയിൽ ആദ്യത്തേത് 1827-ലേതും അവസാനത്തേത് 1889-ലേതുമാണ്. അവയുടെ ശരാശരി നീളം 45 സെന്റീമീറ്റർ ആയിരുന്നു. വനനശീകരണം, വേട്ടയാടൽ,  മനുഷ്യർ പ്രവേശിപ്പിച്ച എലികളുടേയും പൂച്ചകളുടേയും ഇരപിടിക്കൽ എന്നിവയുടെ ഫലമായി 19-ആം നൂറ്റാണ്ടിന്റെ അവസാനത്തിൽ ഈ പ്രാവിനു വംശനാശം സംഭവിച്ചു.

## അവലംബം

വർഗ്ഗം:പ്രാവുകൾ
ചിലുചിലപ്പൻ മൂങ്ങ

ന്യൂസിലാന്റിൽ ജീവിച്ചിരുന്ന വംശനാശം സംഭവിച്ചു കഴിഞ്ഞ ഒരു മൂങ്ങയിനമാണ് **ചിലുചിലപ്പൻ മൂങ്ങ** (). ദക്ഷിണദ്വീപ് ചിലുചിലപ്പൻ, ഉത്തരദ്വീപ് ചിലുചിലപ്പൻ എന്നിങ്ങനെ രണ്ടു തരം ചിലുചിലപ്പൻ മൂങ്ങകളുണ്ട്. ദ്വീപുകളിൽ മനുഷ്യർ കുടിയേറിയതോടെയാണ് ഈ മൂങ്ങകൾക്ക് വംശനാശം സംഭവിച്ചത്. 1900 ആയപ്പോഴേക്കും ചിലുചിലപ്പൻ മൂങ്ങകൾ ഈ ദ്വീപുകളൊന്നിലും ഇല്ലാതായി.

## അവലംബം
പണിമുടക്ക് (ചലച്ചിത്രം)

മേനോൻ പ്രൊഡക്ഷൻസിന്റെ ബാനറിൽ എം.ബി. പിഷാരടിയും പി.എൻ. മേനോനും ചേർന്നു തയ്യാറാക്കിയ മലയാളചലച്ചിത്രമാണ് **പണിമുടക്ക്**.  ജിയോപിക്ചേഴ്സ് വിതരണം ചെയ്ത ഈ ചിത്രം 1972 ഫെബ്രുവരി 05-ന് കേരളത്തിൽ പ്രദർശനം തുടങ്ങി.

## അഭിനേതാക്കൾ
*മധു
*പറവൂർ ഭരതൻ
*ബഹദൂർ
*ബാലൻ കെ. നായർ
*കൊട്ടാരക്കര ശ്രീധരൻ നായർ
*കുട്ട്യേടത്തി വിലാസിനി
*കുതിരവട്ടം പപ്പു
*ശങ്കരാടി
*എക്സേവിയർ	
*വഞ്ചിയൂർ രാധ	
*തങ്കം	
*സുശീല
*ശാന്ത	
*ശശികല	
*രമണി	
*ആർ.കെ. നായർ
*പാലാ തങ്കം	
*പി.ഒ. തോമസ്	
*നാരായണൻകുട്ടി
*എം.ആർ. മേനോൻ 	
*കവിയൂർ ശശി	
*കലാമണ്ഡലം ക്ഷേമാവതി	
*ഗോപാലകൃഷ്ണൻ	
*ഗിരീഷ് കുമാർ
*ജോർജ് അങ്കമാലി	
*സിൻഡ്രേല		
*ബേബി യമുന	
*അരവിന്ദാക്ഷൻ	
*നിർമ്മലാ ബാലൻ	
*പ്രേമ	
*മായാ	
*അമ്മിണി	
*നാരായണൻ നായർ	
*മോഹൻ ശർമ

## പിന്നണിഗായകർ
*കെ.ജെ. യേശുദാസ് 
*എസ്. ജാനകി 
*പി. ജയചന്ദ്രൻ 
*അമ്പിളി 
*രവീന്ദ്രൻ 
*ഗായകസംഘം 
*പി. സുശീലാ ദേവി 
*രഘു
*സി. തമ്പി

## തിരശീലക്കുപിന്നിൽ
*സംവിധാനം - പി.എൻ. മേനോൻ
*നിർമ്മാണം - പി.എൻ. മേനോൻ, എൻ.ബി. പിഷാരടി
*ബാനർ - മേനോൻ പ്രൊഡക്ഷൻസ്
*കഥ - പെരുവാരം ചന്ദ്രശേഖരൻ
*തിരക്കഥ, സംഭാഷണം - തോപ്പിൽ ഭാസി
*ഗാനരചന - വയലാർ രാമവർമ്മ
*സംഗീതം - എം.എസ്. ബാബുരാജ്
*ഛായഗ്രഹണം - ബാബു മഹേന്ദ്ര
*ചിത്രസംയോജനം - രവി 

## ഗാനങ്ങൾ
*ഗാനരചന - വയലാർ രാമവർമ്മ
*സംഗീതം - എം.എസ്. ബാബുരാജ്

## അവലംബം

## പുറത്തേക്കുള്ള കണ്ണികൾ
*മുഴുനീള ചലച്ചിത്രം പണിമുടക്ക്

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:വയലാർ- ബാബുരാജ് ഗാനങ്ങൾ
വർഗ്ഗം:വയലാറിന്റെ ഗാനങ്ങൾ
വർഗ്ഗം:പി.എൻ. മേനോൻ സംവിധാനം ചെയ്ത ചലച്ചിത്രങ്ങൾ
റോഡ്രിഗ്വെസ് ഏകാകിപ്പക്ഷി

ഡോഡോ പക്ഷികളുടെ കുടുംബക്കാരായ, പറക്കാൻ കഴിയാത്ത ഒരു പക്ഷിയാണ് **റോഡ്രിഗ്വെസ് ഏകാകിപ്പക്ഷി** (). മൗറീഷ്യസിൽ നിന്ന് 480 കിലോമീറ്റർ കിഴക്കുമാറിയുള്ള റോഡ്രിഗ്വെസ് ദ്വീപിലാണ് ഇവ ജീവിച്ചിരുന്നത്. 1780-നു ശേഷം ഇവയിൽ ഒന്നിനെപ്പോലും കണ്ടെത്തിയിട്ടില്ല.
## അവലംബം

വർഗ്ഗം:പറക്കാത്ത പക്ഷികൾ
വർഗ്ഗം:മൗറീഷ്യസിലെ പക്ഷികൾ
വയലറ്റ് പാത (ദില്ലി മെട്രോ)

ദില്ലി മെട്രോയുടെ അഞാമത്തെ പാതയാണ് വയലറ്റ് പാത. 16 നിലയങ്ങളും 20.16 കിലോമീറ്റർ നീളവും ഉള്ള ഈ പാതയുടെ ആദ്യഘട്ടം (കേന്ദ്ര സെക്രട്ടേറിയറ്റ് - സരിതാ വിഹാർ) 2010 ഒക്റ്റോബർ 3-ആം തിയതി ഉദ്ഘാടനം ചെയ്തു. പിന്നീട് തെക്ക് ബദർപ്പൂർ വരെ നീട്ടി. വടക്ക് കശ്മീരി ഗേറ്റ് വരെ നീട്ടാനും പദ്ധതിയുണ്ട്. ദില്ലിയുടെ തെക്കുകിഴക്കൻ ഭാഗങ്ങളെ കേന്ദ്ര ഭാഗങ്ങളുമായി ബന്ധിപ്പിക്കുന്നു. കശ്മീരി ഗേറ്റ് (മഞ്ഞ പാത, ചുവന്ന പാത), മണ്ടി ഹൗസ് (നീല പാത), കേന്ദ്ര സെക്രട്ടേറിയറ്റ് ((മഞ്ഞ പാത), ഓഖ്ലാ, സരിതാ വിഹാർ, ബദർപ്പൂർ എന്നിവയാണ് പ്രധാന നിലയങൾ. സ്റ്റാൻഡേർഡ് ഗേജാണ് പാളങ്ങൾ.
## ദില്ലി മെട്രോയുടെ മാപ്പ്

## References

വർഗ്ഗം:ഡെൽഹി മെട്രോ
പച്ച പാത (ദില്ലി മെട്രോ)

ദില്ലി മെട്രോയുടെ നാലാമത്തെ പാതയും ആദ്യ സ്റ്റാൻഡേർഡ് ഗേജ് പാതയുമാണ് പച്ച പാത. 17 നിലയങ്ങളും 18.46 കിലോമീറ്റർ നീളവും ഉള്ള ഈ പാതയുടെ ആദ്യഘട്ടം (ഇന്ദർലോക് - മുന്ദ്കാ) 2010 ഏപ്രിൽ 3-ആം തിയതി ഉദ്ഘാടനം ചെയ്തു. പിന്നീട് കിഴക്ക് കീർത്തി നഗർ (നീല പാത, കീർത്തി നഗർ തീവണ്ടി നിലയം) വരെ നീട്ടി. ഭാവിയിൽ ഹരിയാനയിലെ ബഹദൂർഗാർ വരെ നീട്ടാനും പദ്ധതിയുണ്ട്. ഈ പാത ദില്ലിയുടെ പടിഞ്ഞാറൻ ഭാഗങ്ങളെ കേന്ദ്ര ഭാഗങ്ങളുമായി ബന്ധിപ്പിക്കുന്നു. മുന്ദ്കാ, നങ്ലോയ് തീവണ്ടി നിലയം, അശോക് പാർക് മെയിൻ, ഇന്ദർലോക് (ചുവന്ന പാത) എന്നിവയാണ് പ്രധാന നിലയങൾ. അശോക് പാർക്കിൽനിന്നും സത്ഗുരു രാംസിംഗ് മാർഗ് (പട്ടേൽ നഗർ തീവണ്ടി നിലയം) വഴി കീർത്തി നഗറിലേക്ക് ഒരു ബ്രാഞ്ച് പാതയുമണ്ട്. 2.9 മീറ്ററാണ് തീവണ്ടികളുടെ വീതി. (മറ്റ് ദില്ലി മെട്രോ തീവണ്ടികളുടെ വീതി 3.2 മീറ്ററും സാധാരണ തീവണ്ടികളുടെ വീതി 3.66 മീറ്ററുമാണ്.)

## ദില്ലി മെട്രോയുടെ മാപ്പ്

## References

വർഗ്ഗം:ഡെൽഹി മെട്രോ
ഫസൽ അലി

**ഫസൽ അലി** എന്ന് പൊതുവെ അറിയപ്പെടുന്ന **സയ്യിദ് സർ ഫസൽ അലി** (സെപ്റ്റംബർ 19, 1886 - ആഗസ്റ്റ് 22, 1959) ഇന്ത്യൻ സംസ്ഥാനങ്ങളായ ആസ്സാമിന്റെയും ഒഡീഷയുടെയും ഗവർണറായിരുന്നു. ഇന്ത്യയിൽ സംസ്ഥാനങ്ങളെ ഭാഷയുടെ അടിസ്ഥാനത്തിൽ പുനസംഘടിപ്പിക്കാൻ നിയോഗിച്ച കമ്മീഷന്റെ ചെയർമാനായിരുന്നു ഫസൽ അലി. ഇന്ത്യാ ഗവണ്മെന്റ് ഇദ്ദേഹത്തിന് പത്മവിഭൂഷൻ പുരസ്കാരം നൽകി ബഹുമാനിച്ചിട്ടുണ്ട്. സുപ്രിം കോടതിയിൽ ന്യായാധിപനായി സ്വാതന്ത്ര്യത്തിനു മുമ്പും ശേഷവും സേവനമനുഷ്ടിച്ചിട്ടുണ്ട്.

## അവലംബം

വർഗ്ഗം:1886-ൽ ജനിച്ചവർ
വർഗ്ഗം:1959-ൽ മരിച്ചവർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
കീർത്തി സുരേഷ്

മലയാള ചലച്ചിത്ര രംഗത്ത് പ്രവർത്തിക്കുന്ന ഒരു അഭിനേത്രിയാണ് കീർത്തി സുരേഷ്. ഇവർ, പ്രശസ്ത ചലച്ചിത്ര നിർമ്മാതാവ് സുരേഷ് കുമാറിന്റേയും പഴയകാല ചലച്ചിത്ര നടി മേനകയുടെയും മകളാണ്. 2000-ൽ ബാലതാരമായി ചലച്ചിത്രങ്ങളിൽ അഭിനയിച്ച കീർത്തി, പഠനവും ഫാഷൻ ഡിസൈനിൽ ബിരുദവും നേടിയ ശേഷം മുഖ്യകഥാപാത്രങ്ങളെ അവതരിപ്പിച്ചു കൊണ്ട് ചലച്ചിത്രരംഗത്തേക്ക് തിരിച്ചു വന്നു. 2013-ൽ പ്രിയദർശൻ-മോഹൻലാൽ കൂട്ടുകെട്ടിൽ പിറന്ന ഗീതാഞ്ജലി എന്ന ചിത്രമാണ് നായികയായുള്ള കീർത്തിയുടെ ആദ്യ ചലച്ചിത്രം.

## ജീവിതരേഖ
കീർത്തി സുരേഷ് 1992 ൽ തിരുവനന്തപുരത്ത് ജനനം. അച്ഛൻ പ്രശസ്ത ചലച്ചിത്ര നിർമ്മാതാവ് സുരേഷ്കുമാർ അമ്മ ചലച്ചിത്ര നടി മേനകയുമാണ്. സഹോദരി രേവതി എന്നിവരാണ്‌. 2002 ൽ കുബേരൻ (ചലച്ചിത്രം) എന്ന ചിത്രത്തിലുടെ ബാലതാരമായിട്ടാണ് കീർത്തി മലയാള ചലച്ചിത്ര രംഗത്തേക്ക് കടന്നു വന്നത് ഇതിനു ശേഷം ഒട്ടേറെ ചിത്രത്തിൽ അഭിനയിച്ചു 2013 ൽ പ്രിയദർശൻ മോഹൻലാൽ കുട്ടുകെട്ടിൽ പിറന്ന ഗീതാഞ്ജലി (2013 മലയാള ചലച്ചിത്രം) എന്ന ചിത്രത്തിലുടെ നായിക സ്ഥാനത്തേക്ക് വന്നു.

## വിദ്യാഭ്യാസം
പ്രാഥമികവിദ്യാഭ്യാസം  തിരുവനന്തപുരത്ത് പട്ടം എന്ന സ്ഥലത്തെ കേന്ദ്രിയവിദ്യാലയത്തിൽ ആയിരുന്നു.സ്കൂളിൽ വെച്ച് നിന്തൽ മത്സരത്തിൽ ചാമ്പ്യൻ പട്ടം ലഭിച്ചിട്ടുണ്ട് .സ്കൂൾ വിദ്യാഭ്യാസത്തിനു ശേഷം ന്യൂ ഡൽഹിയിൽ പിയരെൽ അക്കാദമിയിൽ നിന്നും ഫാഷൻ ഫാഷൻ ഡിസൈനിങ്ങിൽ ബിരുദമെടുത്തു.ഫാഷൻ ഡിസൈനിങ്ങിൽ താൽപരിയം ഉള്ളതുകൊണ്ട് ലെണ്ട്നിൽനിന്നുംമായി ഫാഷൻ ഡിസൈനിഗ് പഠനം പൂർത്തിയാക്കി.

## അഭിനയിച്ച മലയാള ചലച്ചിത്രങ്ങൾ
* പൈലറ്റ്സ് 2000
* അച്ഛയാണെനിക്കിഷ്ടം 2001
* കുബേരൻ 2002
* ഗീതാഞ്ജലി 2013
* റിംഗ് മാസ്റ്റർ 2014
* മരയ്ക്കാർ അറബിക്കടലിൻ്റെ സിംഹം 2021
* വാശി 2022

## പുരസ്കാരങ്ങൾ

## അവലംബം

## പുറംകണ്ണികൾ

* 
* 

വർഗ്ഗം:1992-ൽ ജനിച്ചവർ
വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
ഇ-ഭരണനിർവ്വഹണം

ഇ-ഭരണനിർവ്വഹണം അഥവാ ഇ-ഗവേണൻസ് എന്നതു കൊണ്ടുദ്ദേശിക്കുന്നത് ഭരണനിർവ്വഹണമേഖലയിൽ, അതിന്റെ ലാളിത്യം, ഗുണനിലവാരം, സുതാര്യത, സേവനങ്ങളുടെ വേഗത, ആധികാരികത, നൈതികത എന്നിവ മെച്ചപ്പെടുത്തുന്നതിനായി വിവര സാങ്കേതിക സംവിധാനങ്ങളും മാർഗ്ഗങ്ങളും ഉപയോഗിക്കുക എന്നതാണ്. ഇരുപത്തി ഒന്നാം നൂറ്റാണ്ടിന്റെ തുടക്കകാലത്ത് പ്രചാരത്തിൽ വന്ന ഈ സങ്കല്പത്തിന് പല നിർവ്വചനങ്ങൾ ലഭ്യമാണ്. ഇ-ഗവണ്മെന്റ് അഥവാ ഇ-ഭരണകൂടം എന്നും ചിലപ്പോൾ ഈ ആശയത്തെ സൂചിപ്പിക്കാറുണ്ട്. 

**ലോകബാങ്കിന്റെ നിർവ്വചനം**:
: ഇ-ഗവണ്മെന്റ്  എന്നതു കൊണ്ടുദ്ദേശിക്കുന്നത് പൗരസമൂഹം,വ്യവസായങ്ങൾ, മറ്റു ഭരണകൂട സംവിധാനങ്ങൾ എന്നിവയുമായിട്ടുള്ള ബന്ധത്തെ മാറ്റുവാൻ കഴിവുള്ള വിവരസാങ്കേതിക വിദ്യകൾ (വൈഡ് ഏരിയ ശൃംഖലകൾ, ഇന്റർനെറ്റ്, മൊബൈൽ കംമ്പ്യൂട്ടിങ്ങ് എന്നിവ പോലെയുള്ളവ)ഉപയോഗിച്ച് ഭരണകൂടസ്ഥാപനങ്ങൾ പ്രവർത്തിക്കുന്നതാണ്. ഇത്തരം സാങ്കേതികവിദ്യകൾക്ക് വ്യത്യസ്തങ്ങളായ അനവധി നേട്ടങ്ങളുണ്ടാക്കാൻ കഴിയും:പൗരസമൂഹത്തിന് ഭരണകൂട സേവനങ്ങളുടെ മെച്ചപ്പെട്ട വിതരണം, വ്യവസായ വാണിജ്യസ്ഥാപനങ്ങളുമായിട്ടുള്ള മെച്ചപ്പെട്ട ഇടപെടലുകൾ, വിവരലഭ്യതയിലൂടെ പൗരശാക്തീകരണം, കൂടുതൽ ഗുണപരമായ ഭരണനിർവ്വഹണം എന്നിവ. ഇതു കൊണ്ടുണ്ടാവുന്ന നേട്ടങ്ങൾ, കുറഞ്ഞ അഴിമതി, കൂടുതൽ സുതാര്യത, കൂടുതൽ സൗകര്യങ്ങൾ, വരുമാന വളർച്ചയോ, ചുരുങ്ങിയ ചെലവുകളോ അല്ലെങ്കിൽ അതു രണ്ടുമോ എന്നിവയാണ്. 
## അവലംബം

 

വർഗ്ഗം:സർക്കാർ
വർഗ്ഗം:ഭരണനിർവ്വഹണം
ഓർബിറ്റിംഗ് കാർബൺ ഒബ്സർവേറ്ററി

ഭൗമാന്തരീക്ഷത്തിലെ കാർബൺ ഡയോക്സൈഡ്(CO2) നിരീക്ഷിക്കുന്നതിനു വേണ്ടി നാസ വിക്ഷേപിച്ച ബഹിരാകാശ പേടകമാണ് **ഓർബിറ്റിംഗ് കാർബൺ ഒബ്സർവേറ്ററി**(OCO). 2009 ഫെബ്രുവരി 24൹ നടത്തിയ ആദ്യവിക്ഷേപണം പരാജയപ്പെട്ടിരുന്നു. ഇതിനെ തുടർന്ന് **ഓർബിറ്റിംഗ് കാർബൺ ഒബ്സർവേറ്ററി-2** (OCO-2) എന്ന രണ്ടാമത്തെ പേടകം 2014 ജൂലൈ 1൹ വിക്ഷേപിക്കാനാണ് ഇപ്പോൾ പദ്ധതിയിട്ടിരിക്കുന്നത്.

## ഉദ്ദേശ്യങ്ങൾ
കാർബൺ ഡയോക്സൈഡിന്റെ ഉൽഭവവും വിതരണവും നിരീക്ഷിക്കുക എന്നതാണ് ഈ ദൗത്യത്തിന്റെ പ്രധാന ഉദ്ദേശ്യം. ഈ വിവരങ്ങൾ ആഗോള കാർബൺ ചംക്രമണത്തെ കുറിച്ചു കൂടുതൽ മനസ്സിലാക്കുന്നതിൻ വളരെ സഹായകമാവും. പ്രകൃതിയിലെ സ്വാഭാവിക പ്രവർത്തനങ്ങളും മനുഷ്യന്റെ ഇടപെടലുകളും ഹരിതഗൃഹ വാതകങ്ങളുടെ വ്യാപനത്തിൽ എത്രത്തോളം സ്വാധീനം ചെലുത്തുന്നു എന്നു മനസ്സിലാക്കുന്നതിനും ഓർബിറ്റിംഗ് കാർബൺ ഒബസർവേറ്ററിയുടെ പ്രവർത്തനം സഹായിക്കും. കാർബൺ ഡിയോക്സൈഡ് തുടങ്ങിയ ഹരിതഗൃഹ വാതകങ്ങളുടെ വ്യാപനം ഭാവിയിൽ ഭൂമിയുടെ അന്തരീക്ഷത്തെയും കാലാവസ്ഥയെയും എത്രത്തോളം സ്വാധീനിക്കും എന്നു മനസ്സിലാക്കി വേണ്ട മുൻകരുതലുകളെടുക്കുന്നതിനും ഈ ദൗത്യം സഹായകമാവും.

ഓർബിറ്റൽ സയൻസ് കോർപ്പറേഷ ആണ് ഈ പേടകം നിർമ്മിച്ചു നൽകിയിട്ടുള്ളത്. രണ്ടു വർഷത്തെ കാലാവധിയാണ് ഇതിനു പ്രതീക്ഷിക്കുന്നത്. ധ്രുവങ്ങൾക്കു മുകളിലൂടെ ഭൂമിയെ പ്രദക്ഷിണം ചെയ്യുന്ന ഓർബിറ്റിംഗ് കാർബൺ ഒബ്സർവേറ്ററി പതിനാറു ദിവസത്തിലൊരിക്കൽ ഭൂമിയുടെ പ്രതലത്തെ പൂർണ്ണമായും വിശകലനത്തിനു വിധേയമാക്കുന്നുണ്ട്. എ-ട്രെയിൻ എന്ന പേരിലറിയപ്പെടുന്ന ഉപഗ്രഹസഞ്ചയത്തിൽ ഇതിനെ കൂടി ഉൾപ്പെടുത്താനാണ് ഉദ്ദേശിക്കുന്നത്. ഇതിലൂടെ OCO വിവരങ്ങൾ പഠിക്കുന്ന ശാസ്ത്രജ്ഞർക്ക് മറ്റു വിവരങ്ങൾ ശേഖരിക്കുന്നതിന് മറ്റു ഉപഗ്രഹങ്ങളിലെ ഉപകരണങ്ങൾ കൂടി ഉപയോഗപ്പെടുത്താൻ കഴിയും. ഈ ദൗത്യത്തിനു വേണ്ടിവരുന്ന ആകെ ചെലവ് 25 കോടി അമേരിക്കൻ ഡോളർ ആണ്. നാസയുടെ ജെറ്റ് പ്രൊപ്പൽഷൻ ലബോറട്ടറി ആണ് OCOയെ നിയന്ത്രിക്കുന്നത്.

## സാങ്കേതികവിദ്യ
ഭൗമാന്തരീക്ഷത്തിലെ കാർബൺ ഡയോക്സൈഡിന്റെ അളവ് കൃത്യമായി രേഖപ്പെടുത്തുന്നതിനുള്ള ഒറ്റ ഉപകരണം എന്ന രീതിയിലാണ് ഓർബിറ്റിംഗ് കാർബൺ ഒബ്സർവേറ്ററി രൂപകൽപന ചെയ്തിട്ടുള്ളത്. ഇതിൽ ഉയർന്ന റസലൂഷനിലുള്ള മൂന്ന് സ്പെക്ട്രോമീറ്ററുകൾ സമാന്തരമായി ഘടിപ്പിച്ചിട്ടുണ്ട്. ഈ മൂന്നു സ്പെക്ട്രോമീറ്ററുകളും പൊതുവായി ഒരു ദൂരദർശിനിയാണ് ഉപയോഗിക്കുന്നത്.

അന്തരീക്ഷത്തിലെ വിവിധയിനം വാതകങ്ങളുടെ തന്മാത്രകൾ പ്രകാശസ്പെക്ട്രത്തിലെ പ്രത്യേകഭാഗങ്ങളിലെ ഘടകവർണ്ണങ്ങൾ ആഗിരണം ചെയ്യുന്നുണ്ട്. ഒരു വാതകതന്മാത്ര ഒരു ഘടകാവർണ്ണത്തെയോ അല്ലെങ്കിൽ ആ ഘടകവർണ്ണത്തിന്റെ വ്യത്യസ്തമായ തരംഗദൈർഘ്യങ്ങളിൽ പെടുന്ന ഏതെങ്കിലും ഒരു ഭാഗത്തെയോ ആണ് ആഗിരണം ചെയ്യുന്നത് എങ്കിൽ മറ്റൊരു വാതകത്തിന്റെ തന്മാത്രകൽ മറ്റൊരു തരംഗദൈർഘ്യത്തിലുള്ള പ്രകാശഭാഗത്തെയായിരിക്കും ആഗിരണം ചെയ്യുന്നത്. ഒരു പ്രകാശസ്പെക്ട്രം പരിശോധിക്കുമ്പോൾ ഏതെങ്കിലും പ്രത്യേക തരംഗദൈർഘ്യത്തിലുള്ള പ്രകാശഘടകം കാണുന്നില്ല എങ്കിൽ ആ പ്രകാശം കടന്നു വന്ന അന്തരീക്ഷത്തിൽ ആ കണത്തെ ആഗിരണം ചെയ്യുന്ന വാതകം ഉണ്ട് എന്നു മനസ്സിലാക്കാം. ഈ സങ്കേതം ഉപയോഗിച്ചാണ് ഓർബിറ്റിംഗ് കാർബൺ ഒബ്സർവേറ്ററി പ്രവർത്തിക്കുന്നത്. ഭൂമിയിൽ നിന്നും പ്രതിഫലിക്കുന്ന പ്രകാശത്തിന്റെ വർണ്ണരാജി ആണ് ഇത് പരിശോധിക്കുക. 

## അബലംബം

വർഗ്ഗം:അമേരിക്കൻ ബഹിരാകാശപദ്ധതികൾ
കിരൺ റിജജു

ഭാരതീയ ജനതാ പാർട്ടി നേതാവും പതിനാറാം ലോക്സഭയിലെ ആഭ്യന്തര വകുപ്പ് സഹമന്ത്രിയുമാണ് **കിരൺ റിജജു**.

## ജീവിതരേഖ
1971 നവംബർ 19ന് അരുണാചൽ പ്രദേശിൽ ജനിച്ചു. സ്ക്കൂൾ കാലത്തു തന്നെ സാമൂഹ്യ പ്രവർത്തകനായിരുന്നു. ഹൻസരാജ് കോളേജിൽ പഠിച്ചിട്ടുണ്ട്.
## രാഷ്ട്രീയ ജീവിതം
2000 നുതൽ 2005 വരെ ഖാദി ആന്റ് വില്ലേജ് ഇന്റസ്ട്രീസ് കമ്മീഷനിലെ അംഗമായിരുന്നു.
### 14-ആം ലോക്സഭ
ഇന്ത്യയിലെ നാലാമത്തെ വലിയ ലോക്സഭാമണ്ഡലമായ അരുണാചൽ പ്രദേശ് വെസ്റ്റ് ലോക്സഭാ മണ്ഡലത്തിൽ നിന്നും വിജയിച്ചു.

### 15-ആം ലോക്സഭ
2009ൽ നടന്ന തെരഞ്ഞെടുപ്പിൽ 1314 വോട്ടുകൾക്ക് പരാജയപ്പെട്ടു.
### 16-ആം ലോക്സഭ
2014ൽ നടന്ന തെരഞ്ഞെടുപ്പിൽ 2ആം തവണ അതേ മണ്ഡലത്തിൽ നിന്ന് തെരഞ്ഞെടുക്കപ്പെട്ടു. 41,738 വോട്ടുകൾക്കാണ് അന്ന് വിജയിച്ചത്.
### മോദി മന്ത്രിസഭ
2014ലെ മോദി മന്ത്രിസഭയിലെ ആഭ്യന്തര വകുപ്പ് സഹമന്ത്രിയാണ്.
## കുടുംബം
2004ൽ ജോറം റിന റിജജുവിനെ വിവാഹം ചെയ്തു.
## അവലംബം

## പുറം കണ്ണികൾ
* Website of Kiren Rijiju 
* 
* Official biographical sketch in Parliament of India website 

വർഗ്ഗം:1971-ൽ ജനിച്ചവർ
വർഗ്ഗം:നവംബർ 19-ന് ജനിച്ചവർ
വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:കേന്ദ്രസഹമന്ത്രിമാർ
വർഗ്ഗം:പതിനാലാം ലോക്‌സഭയിലെ അംഗങ്ങൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:നരേന്ദ്ര മോദി മന്ത്രിസഭ
വർഗ്ഗം:പതിനേഴാം ലോകസഭയിൽ അരുണാചൽ പ്രദേശിൽ നിന്നുള്ള അംഗങ്ങൾ
വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
കൃഷൻപാൽ

ഭാരതീയ ജനതാ പാർട്ടി നേതാവും പതിനാറാം ലോക്സഭയിലെ ഗതാഗതം, ദേശീയപാത, ഷിപ്പിങ് വകുപ്പു സഹമന്ത്രിയുമാണ് **കൃഷൻപാൽ**.
## ജീവിതരേഖ
ബി.എ, എൽ.എൽ. ബി എന്നിവ പാസായിട്ടുണ്ട്. അഭിഭാഷകനാണ്. നിർമ്മല ദേവിയെ വിവാഹം ചെയ്തു.
## രാഷ്ട്രീയ ജീവിതം
### ലോക്സഭാതെരഞ്ഞെടുപ്പ് 2014
2014ൽ ഹരിയാനയിലെ ഫരിയാബാദ് ലോക്സഭാമണ്ഡലത്തിൽ നിന്നും വിജയിച്ചു.
### മോദി മന്ത്രിസഭ
2014 മേയ് 26ന് മോദി മന്ത്രിസഭയിൽ ഗതാഗതം, ദേശീയപാത, ഷിപ്പിങ് വകുപ്പ് സഹമന്ത്രിയായി ചുമതലയേറ്റു.
## അവലംബം

## പുറം കണ്ണികൾ
*ബി.ജെ.പി വെബ്സൈറ്റ് 

വർഗ്ഗം:ഭാരതീയ ജനതാ പാർട്ടി നേതാക്കൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ രാഷ്ട്രീയ പ്രവർത്തകർ
വർഗ്ഗം:കേന്ദ്രസഹമന്ത്രിമാർ
വർഗ്ഗം:1957-ൽ ജനിച്ചവർ
വർഗ്ഗം:പതിനേഴാം ലോകസഭയിലെ ബിജെപി അംഗങ്ങൾ
വർഗ്ഗം:പതിനേഴാം ലോകസഭയിലെ ഹരിയാനയിൽ നിന്നുള്ള അംഗങ്ങൾ
മോട്ടോറോള

അമേരിക്ക ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്ര ടെലിക്കമ്മ്യൂണിക്കേഷൻ കമ്പനി ആണ് മോട്ടോറോള ഇൻകോർപ്പറേഷൻ. 2007 മുതൽ 2009 വരെ നേരിട്ട വൻ സാമ്പത്തിക നഷ്ടത്തെ തുടർന്ന്, 2011 ജനുവരി 4 -നു ഈ കമ്പനി മോട്ടോറോള മോബിലിറ്റി, ‎മോട്ടോറോള സൊല്യൂഷൻസ് എന്നിങ്ങനെ  രണ്ടു സ്വതന്ത്ര കമ്പനികളായി പിളർന്നു.

മോട്ടോറോളയുടെ *വയർലെസ്സ് ടെലിഫോണുകൾ* നിർമ്മിക്കുന്ന വിഭാഗം സെല്ലുലാർ ഫൊണുകളുടെ  അഗ്രഗാമിയാണ്. *പേർസണൽ കമ്യൂണികേഷൻ സെക്ടർ* എന്നാണ് മുൻകാലങ്ങളിൽ ഇത് അറിയപെട്ടിരുന്നത്. 
1989 -ൽ പുറത്തിറക്കിയ *മൈക്രോജാക്*, 1996 -ൽ പുറത്തിറക്കിയ *സ്റ്റാർജാക്*  എന്നീ സെല്ലുലാർ  ഫോണുകൾ വൻ വിജയമായിരുന്നു . ഏതാണ്ട് 60 ദശലക്ഷം *സ്റ്റാർജാക്*  ഫോണുകൾ വിറ്റുപോയി.

സമീപകാലത്ത് ആൻഡ്രോയ്ഡ് ഓപ്പറേറ്റിംഗ് സിസ്റ്റത്തിൽ അധിഷ്‌ഠിതമായ  സ്മാർട്ട്ഫോണുകളിൽ ശ്രദ്ധയൂന്നിയ  മോട്ടോറോള, 2009 നവംബർ 26 -നു ആൻഡ്രോയ്ഡ് 2.0 -ൽ പ്രവർത്തിക്കുന്ന *മോട്ടോറോള ഡ്രോയിഡ്*  എന്ന ഒരു ഹാൻഡ്‌സെറ്റ് വിപണിയിൽ എത്തിച്ചു.

2011 ഓഗസ്റ്റ്‌ 15 -നു ഗൂഗിൾ, യു.എസ് $ 12.5 ബില്ല്യൺ -നു *മോട്ടോറോള മോബിലിറ്റി*യെ ഏറ്റെടുക്കും എന്ന് പ്രഖ്യാപിച്ചിരുന്നു. എന്നാൽ, 2012 മെയ്‌ 22 -നു ഗൂഗിൾ സി.ഇ.ഒ ലാറി പേജ് നടത്തിയ പ്രസ്താവനയിൽ മോട്ടോറോള മോബിലിറ്റിയെ ഏറ്റെടുക്കാനുള്ള നീക്കം അവസാനിപ്പിക്കുന്നതായി അറിയിച്ചു; അതിനുശേഷം 2014 ജനുവരി 29 -നു ലാറി പേജ് നടത്തിയ ഔദ്യോഗിക പ്രസ്താവനയിൽ  മോട്ടോറോള മോബിലിറ്റിയെ ചൈനീസ് കമ്പനി ആയ ലെനോവോ, യു.എസ് $ 2.91 ബില്ല്യൺ-നു ഏറ്റെടുക്കും എന്നും വ്യക്തമാക്കി.

## ചരിത്രം
ചിക്കാഗോയിലെ ഇല്ലിനോയ്സിൽ  *ഗാൽവിൻ മന്യുഫാക്ചറിംഗ് കോർപറേഷൻ* എന്ന പേരിൽ 1928 -ൽ ആണ് മോട്ടോറോള ഇൻകോർപറേഷൻ പ്രവർത്തനം ആരംഭിക്കുന്നത്. 1930 -ൽ *ഗാൽവിൻ മന്യുഫാക്ചറിംഗ് കോർപറേഷൻ* ലോകത്തിലെ എറ്റവും ഗംഭീരമായി വിറ്റഴിക്കപ്പെട്ട കാർ റേഡിയോ ആയ *മോട്ടോറോള റേഡിയോ* വിപണിയിലെത്തിച്ചു.
1930 -ൽ മോട്ടോറോള എന്ന പേരും വ്യാപാര മുദ്രയും സ്വീകരിക്കപെട്ടു. 
മോട്ടോറോളയുടെ ഉത്പന്നങ്ങൾ ഒട്ടുമിക്കതും വിക്ഷേപിണീയന്ത്രവിദ്യയെ അടിസ്ഥാനമാക്കിയുള്ളവ ആയിരുന്നു. 1940 -ൽ ലോകത്തിലെ ആദ്യ വാക്കീ-ടോക്കീ നിർമിച്ചത് മോട്ടോറോളയാണ്.
രണ്ടാം ലോക മഹായുദ്ധ കാലത്ത് കയ്യിൽ കൊണ്ട്നടക്കാവുന്ന എ എം എസ്സി ആർ-536 റേഡിയോ നിർമ്മിച്ച മോട്ടോറോള, അമേരിക്കൻ ഐക്യനാടുകളിൽ യുദ്ധ സാമഗ്രികളുടെ നിർമ്മാണ മേഖലയിൽ 94 -ആം സ്ഥാനത്തായിരുന്നു.

1973 -ൽ മാർട്ടിൻ കൂപ്പറിന്റെ  നേതൃത്തത്തിൽ ലോകത്തിലെ ആദ്യത്തെ കൊണ്ടുനടക്കാവുന്ന
മൊബൈൽഫോൺ നിർമിച്ചതു  മോട്ടോറോളയാണ്.

## അവലംബം
;Notes

വർഗ്ഗം:കമ്പനികൾ
കന്നഡ ലിപി

**കന്നഡ ലിപി** (ಕನ್ನಡ ಲಿಪಿ) ബ്രാഹ്മിക്ക് ഭാഷാകുടുംബത്തിലെ ആബുഗിഡ ഭാഷാസമൂഹത്തിൽ പെട്ട ലിപിയാണ്. മുഖ്യമായും കന്നഡ ഭാഷ എഴുതാനായി ഉപയോഗിക്കുന്ന ലിപിയാണിത്. ബ്യാരി ഭാഷയും എഴുതുവാൻ കന്നഡ ലിപി ഉപയോഗിക്കുന്നു. കൊഡവ ഭാഷ  കന്നഡ ലിപിയാണ് ഉപയോഗിക്കുന്നത്. കൂടാതെ തുളുവും കൊങ്കണിയും എഴുതാൻ കന്നഡ ലിപി ഉപയോഗിക്കുന്നു.  അതേ പോലെ തന്നെ *ഗോയ്ക്കനാഡി* എന്ന് പേരുള്ള കദംബ ലിപിയുമായി സാമ്യമുള്ള കന്നഡ ലിപിയാണ് ഇന്ന് ഗൊവ എന്ന് അറിയപ്പെടുന്ന പ്രദേശങ്ങളിൽ കൊങ്കണി എഴുതാൻ ഉപയോഗിച്ചിരുന്നത്.

## ചരിത്രം
കന്നഡ ലിപി ഏതാണ്ട് പത്താം ശതകത്തിൽ വികസിച്ച പഴയ കന്നഡ ലിപിയിൽ നിന്നാണ് രൂപംകൊണ്ടത്. പഴയ കന്നഡ ലിപി ക്രിസ്ത്വബ്ദം നാലാം ശതകത്തിൽ വികസിച്ച കദംബ ലിപിയുടെ തുടർച്ച തന്നെയാണ്. *കദംബ ലിപി* *പ്രാചീന-പഴയ-കന്നഡ* ലിപിയിൽ നിന്നാണ് രൂപം കൊണ്ടത്. 
 *പ്രാചീന-പഴയ-കന്നഡ* ലിപി ക്രി.പൂ. മൂന്നാം ശതകത്തിലാണ് ബ്രാഹ്മി ലിപിയിൽ നിന്ന് വികസിച്ചത്. അശോക ചക്രവർത്തിയുടെ ശിലാലിഖിതങ്ങളിൽ *പ്രാചീന-പഴയ-കന്നഡ* ലിപിയിലുള്ള എഴുത്തുകൾ തിരിച്ചറിയപ്പെട്ടിട്ടുണ്ട്.

## വർണ്ണമാല
*പ്രധാന ലേഖനം* വർണ്ണമാല

## ലിപി സാദൃശ്യങ്ങൾ
*പ്രധാന ലേഖനം* ലിപി സാദൃശ്യങ്ങൾ

## കൂടുതൽ വായനയ്ക്ക്
* കന്നഡ
*കദംബ ലിപി
*കന്നഡ വ്യാകരണം
*കന്നഡ സാഹിത്യം

## അവലംബങ്ങൾ

## പുറത്തേക്കുള്ള കണ്ണികൾ
*കന്നഡ വർണ്ണമാല 
*കന്നഡ പാഠങ്ങൾ 
* കന്നഡ ലിപിയുടെ വികാസം

വർഗ്ഗം:കന്നഡ
വർഗ്ഗം:കൊങ്കണി
വർഗ്ഗം:തുളു ഭാഷ
വർഗ്ഗം:ലിപികൾ
വർഗ്ഗം:ബ്രാഹ്മി ലിപികൾ
സ്വിറ്റ്സർലാന്റ് ദേശീയ ഫുട്ബോൾ ടീം

അന്താരാഷ്ട്ര തലത്തിലും അസോസിയേഷൻ തലത്തിലും സ്വിറ്റ്സർലാന്റിനെ പ്രധിനിധാനം ചെയ്യുന്ന ടീം ആണ് **സ്വിറ്റ്സർലാന്റ് ദേശീയ ഫുട്ബോൾ ടീം**.
## അവലംബം

വർഗ്ഗം:യൂറോപ്പിലെ ദേശീയ ഫുട്ബോൾ ടീമുകൾ
വർഗ്ഗം:സ്വിറ്റ്സർലാന്റ്
ഒരു ഇന്ത്യൻ പ്രണയകഥ

ഇക്ബാൽ കുറ്റിപ്പുറത്തിന്റെ രചനയിൽ സത്യൻ അന്തിക്കാട് സംവിധാനം ചെയ്ത് , 2013 ൽ പുറത്തിറങ്ങിയ മലയാളചലച്ചിത്രമാണ് ** ഒരു ഇന്ത്യൻ പ്രണയകഥ**. ഫഹദ് ഫാസിൽ, അമലാ വിജയ്, തുടങ്ങിയവരാണ് പ്രധാന കഥാപാത്രങ്ങളെ അവതരിപ്പിക്കുന്നത്.അയ്മനം  സിദ്ധാർത്ഥൻ എന്ന യുവ രാഷ്ട്രീയ നേതാവിന്റെ വേഷമാണ് ഈ ചിത്രത്തിൽ ഫഹദ് ഫാസിലിന്
.

## അഭിനേതാക്കൾ

* ഫഹദ് ഫാസിൽ     -       അയ്മനം സിദ്ധാർത്ഥൻ
* അമലാ വിജയ്     -         ഐറീൻ ഗാർഡ്നർ
 
*ഇന്നസെന്റ്      -         ഉതുപ്പ് വള്ളിക്കാടൻ
* പ്രകാശ് ബാരെ    -       ആസാദ്
* ലക്ഷ്മി ഗോപാലസ്വാമി   -    ഡോക്ടർ തുളസി
* ഷഫ്ന                 -    ദിവ്യ

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സത്യൻ അന്തിക്കാട് സംവിധാനം ചെയ്ത ചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ
വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
ഭരണകൂടവും വിപ്ലവവും

വി.എ. ലെനിന്റെ ഒരു കൃതിയാണ് **ഭരണകൂടവും വിപ്ലവവും** (The State and Revolution).  ഭരണകൂടത്തിന് സമൂഹത്തിൽ ഉള്ള സ്വാധീനവും തൊഴിലാളി വർഗ്ഗ വിപ്ലവത്തിന്റെ ആവശ്യകതയും ലെനിൻ ഈ കൃതിയിൽ വിവരിക്കുന്നു. ലെനിന്റെ കൃതികളിൽ ഏറ്റവും പ്രശസ്തമായതും രാഷ്ട്രീയ സിദ്ധാന്തത്തിന് ധാരാളം സംഭാവനകൾ നൽകിയതുമായ കൃതിയാണിത്.  1917 ആഗസ്റ്റ് സെപ്റ്റംബർ മാസങ്ങളിലാണ് ലെനിൻ ഭരണകൂടവും വിപ്ലവും രചിക്കുന്നത്.

## അവലംബം

വർഗ്ഗം:രാഷ്ട്രീയഗ്രന്ഥങ്ങൾ
വർഗ്ഗം:കമ്മ്യൂണിസം
ഗാന്ധി-ഇർവ്വിൻ ഉടമ്പടി

1931 മാർച്ച് 5ന് ഇന്ത്യൻ ദേശീയപ്രസ്ഥാനത്തിന്റെ നേതാവായിരുന്ന ഗാന്ധിയും ബ്രിട്ടീഷ് വൈസ്രോയ് ആയിരുന്ന ഇർവ്വിൻ പ്രഭുവും തമ്മിൽ ഒപ്പു വച്ച ഉടമ്പടി ആണ് **ഗാന്ധി-ഇർവ്വിൻ ഉടമ്പടി** എന്നറിയപ്പെടുന്നത്. രണ്ടാം വട്ടമേശ സമ്മേളനത്തിനു മുമ്പായിട്ടാണ് ഈ ഉടമ്പടി ഒപ്പു വെച്ചത്. ഇന്ത്യക്ക് സ്വയംഭരണ പദവി നൽകുമെന്ന് 1929 ൽ ഇർവ്വിൻ പ്രഭു പ്രഖ്യാപിച്ചിരുന്നു. ഗാന്ധിയും, ഇർവ്വിനും എട്ടു തവണ ചർച്ചകൾ നടത്തിയതിനുശേഷമാണ് ഉടമ്പടി ഒപ്പു വെക്കുന്നത്.നിയമലംഘനപ്രസ്ഥാനം നിറുത്തിവെക്കുന്നതും, രാഷ്ട്രീയ തടവുകാരെ യാതൊരു ഉപാധികളും കൂടാതെ വിട്ടയക്കുന്നതും ഉടമ്പടിയിലെ സുപ്രധാന നിർദ്ദേശങ്ങളായിരുന്നു.

ഉടമ്പടിയെ തുടർന്ന് ബ്രിട്ടീഷ് സർക്കാർ എല്ലാ രാഷ്ട്രീയ തടവുകാരെയും മോചിപ്പിക്കാം എന്നു സമ്മതിച്ചു. എന്നാൽ ചില പ്രധാന വിപ്ലവകാരികളെ വിട്ടയച്ചില്ല. ഭഗത് സിംഗ്, രാജ്ഗുരു, സുഖ്ദേവ് എന്നീ  വിപ്ലവകാരികളുടെ വധശിക്ഷ പിൻ‌വലിച്ചില്ല. ഇത് കോൺഗ്രസിനെതിരായ പ്രതിഷേധം കോൺഗ്രസിനുള്ളിലും കോൺഗ്രസിനു പുറത്തും വർദ്ധിപ്പിച്ചു. ഇതിനു പകരമായി ഗാന്ധിനിസ്സഹകരണ പ്രസ്ഥാനം നിർത്തലാക്കാം എന്നും ലണ്ടനിൽ 1931 സെപ്റ്റംബറിൽ നടക്കാനിരിക്കുന്ന രണ്ടാം വട്ടമേശ സമ്മേളനത്തിൽ കോൺഗ്രസിന്റെ ഏക പ്രതിനിധി ആയി പങ്കെടുക്കാം എന്നും സമ്മതിച്ചു. ഈ സമ്മേളനം 1931 ഡിസംബറിൽ പരാജയത്തിൽ കലാശിച്ചു. ഗാന്ധി ഇന്ത്യയിൽ തിരിച്ചെത്തി, 1932 ജനുവരിയിൽ നിസ്സഹകരണപ്രസ്ഥാനം പുനരാരംഭിക്കാൻ തീരുമാനിച്ചു.

## പ്രധാന നിർദ്ദേശങ്ങൾ
*കോൺഗ്രസ്സിന്റെ നേതൃത്വത്തിൽ നടത്തി വരുന്ന നിയമലംഘന പ്രസ്ഥാനം നിറുത്തിവെക്കുക.
*രണ്ടാം വട്ടമേശ സമ്മേളനത്തിൽ കോൺഗ്രസ്സ് ഭാഗഭാക്കാവുക.
*കോൺഗ്രസ്സിന്റെ പ്രവർത്തനങ്ങളെ നിരോധിക്കുന്ന, ബ്രിട്ടീഷ് സർക്കാർ പുറത്തിറക്കിയ എല്ലാ ഉത്തരവുകളും പിൻവലിക്കുക.
*എല്ലാ തടവുകാരേയും വിട്ടയക്കുക.
*സ്വകാര്യ ഉപയോഗത്തിനും, വ്യാവസായിക ഉപയോഗത്തിനു ഉപ്പു നിർമ്മാണത്തിനേർപ്പെടുത്തിയിരുന്ന നികുതികൾ പിൻവലിക്കുക.

ബ്രിട്ടന്റെ കോളനിയിൽ ബ്രിട്ടീഷ് ഭരണത്തെ അവസാനിപ്പിക്കാൻ നോക്കുന്ന ഒരു രാഷ്ട്രീയപാർട്ടിയുമായി കരാറുണ്ടാക്കുന്നതിൽ ബ്രിട്ടനിലും, പുറത്തും ഒട്ടേറെ എതിർപ്പുകളുണ്ടായിരുന്നു. അർദ്ധനഗ്നനായ ഒരു ഫക്കീർ, ബ്രിട്ടീഷ് സാമ്രാജ്യത്തെ അവരുടെ കൊട്ടാരത്തിൽ വന്ന് തുല്യാവകാശങ്ങൾക്കു വേണ്ടി സംസാരിക്കുന്നതിന്റെ ഔചിത്യം വിൻസ്റ്റൺ ചർച്ചിൽ കഠിനമായി വിമർശിച്ചിരുന്നു.

ബ്രിട്ടൻ അംഗീകരിച്ച നിർദ്ദേശങ്ങൾ.
*കോൺഗ്രസ്സിനെതിരേ ചുമത്തിയിട്ടുള്ള എല്ലാ കുറ്റങ്ങളും പിൻവലിക്കും.
*അക്രമത്തിനു അറസ്റ്റുചെയ്തിട്ടുള്ളവരെയൊഴിച്ച്, മറ്റെല്ലാ തടവുകാരേയും വിട്ടയക്കും.
*വിദേശമദ്യ ഷാപ്പുകളും, വിദേശ തുണിത്തരങ്ങൾ വിൽക്കുന്ന കടകളും, സമാധാനപരമായി പിക്കറ്റ് ചെയ്യുവാൻ അനുവദിക്കും.
*സർക്കാരിലേക്കു കണ്ടുകെട്ടിയ, സത്യാഗ്രഹികളുടെ സ്വത്തുവകകൾ തിരികെ കൊടുക്കും.
*ഉപ്പിനു മേലുള്ള നികുതി നീക്കം ചെയ്യും.

## അവലംബങ്ങൾ

വർഗ്ഗം:ഇന്ത്യൻ സ്വാതന്ത്ര്യസമരം
മോട്ടോറോള സൊല്യൂഷൻസ്

അമേരിക്ക ആസ്ഥാനമായി പ്രവർത്തിക്കുന്ന ഒരു ടെലിക്കമ്മ്യൂണിക്കേഷൻ ഉപകരണ നിർമ്മാണ കമ്പനി ആണ് മോട്ടോറോള സൊല്യൂഷൻസ്, ഇൻകോർപ്പറേഷൻ. ചിക്കാഗോയിലെ പട്ടണമായ ഇല്ലിനോയ്സിൽ ആണിതിന്റെ മുഖ്യകാര്യാലയം.

മോട്ടോറോള സൊല്യൂഷൻസിന് മുൻപുണ്ടായിരുന്ന ഒരു വയർലസ്-നെറ്റ്‌വർക്ക്സ് സാമഗ്രി വിഭാഗത്തെ നോക്കിയ സീമെൻസ്‌ നെറ്റ്‌വർക്ക്സിന് 2010 ജൂലൈ 19-ന് വിൽക്കുകയുണ്ടായി.

## ചരിത്രം

മോട്ടോറോള ഇൻകോർപ്പറേഷൻ പിളരുന്നതിനു മുൻപ് എന്റർപ്രൈസ് മോബിലിറ്റി സൊല്യൂഷൻസ്, പബ്ലിക്‌ സേഫ്റ്റി വിഭാഗം എന്നിവ ചേർന്നതായിരുന്നു  മോട്ടോറോള  സൊല്യൂഷൻസ്.പിളർപ്പിനു ശേഷം മോട്ടോറോള സൊല്യൂഷൻസ് എന്ന പേര് സ്വീകരിച്ച് ഒരു സ്വതന്ത്ര കമ്പനി ആയി മാറുകയായിരുന്നു.

## അവലംബം

## പുറം കണ്ണികൾ
*ഔദ്യോഗിക വെബ്സൈറ്റ്
മോട്ടോറോള മോബിലിറ്റി

അമേരിക്ക ആസ്ഥാനമായി പ്രവർത്തിക്കുന്ന ഒരു ബഹുരാഷ്ട്ര ടെലിക്കമ്മ്യൂണിക്കേഷൻ ഉപകരണ നിർമ്മാണ കമ്പനി ആണ് മോട്ടോറോള മോബിലിറ്റി. മോട്ടോറോള, ഇൻകോർപ്പറേഷന്റെ സെല്ലുലാർ ഫോൺ വിഭാഗം ആയിരുന്ന *പേർസണൽ കമ്യൂണികേഷൻ സെക്ടർ* ആണ് പിന്നീട് മോട്ടോറോള മോബിലിറ്റിയായി മാറിയത്.

അടിസ്ഥാന സൗകര്യങ്ങളുള്ള മൊബൈലുകൾ, ഗൂഗ്ളിന്റെ ആൻഡ്രോയ്ഡ് ഓപ്പറേറ്റിംഗ് സിസ്റ്റത്തിൽ പ്രവർത്തിക്കുന്ന സ്മാർട്ട് ഫോണുകൾ, ടാബ്‌ലെറ്റ് കമ്പ്യൂട്ടറുകൾ, കേബിൾ മോഡം, സെറ്റ്-ടോപ് ബോക്സ്, ഉപഗ്രഹ ടെലിവിഷൻ എന്നിവയുടെ നിർമ്മാണത്തിൽ ആയിരുന്നു ആദ്യകാലങ്ങളിൽ ശ്രദ്ധയൂന്നിയിരുന്നത്.

2011 -നു മോട്ടോറോള, ഇൻകോർപ്പറേഷൻ പിളർന്നതിനു  ശേഷം, മൊബൈൽ ഫോൺ നിർമ്മാണ വിഭാഗവും, സെറ്റ്-ടോപ്‌ ബോക്സ്‌ നിർമ്മാണ വിഭാഗവും ലയിച്ച് മോട്ടോറോള മോബിലിറ്റി എന്ന പേരിൽ പുതിയൊരു കമ്പനി ആവുകയായിരുന്നു. പിളർപ്പിനു ശേഷം അധികം വൈകാതെ 2011 ഓഗസ്റ്റ്‌ -നു മോട്ടോറോള മോബിലിറ്റിയെ ഗൂഗിൾ ഏറ്റെടുത്തിരുന്നെങ്കിലും, 2014 ജനുവരിയിൽ ചൈനീസ് കമ്പനി ആയ ലെനോവോക്ക് യു.എസ് $2.91 ബില്ല്യൺ -നുവിൽക്കുകയായിരുന്നു. 2014 ഒക്ടോബർ 30 -നു  മോട്ടോറോള മോബിലിറ്റിയെ ലെനോവോ പൂർണ്ണമായും സ്വന്തമാക്കി.

## ഉൽപ്പന്നങ്ങൾ

### റേസർ

മോട്ടോറോള പുറത്തിറക്കിയ ഹാൻഡ്‌സെറ്റ് മാതൃക ആണ് റേസർ. 2004 -ന്റെ പകുതിയോടെ ആദ്യ പതിപ്പായ റേസർ വി3 പുറത്തിറക്കി. ഇത് ആന്നുവരെ ഇറങ്ങിയ മൊബൈൽ ഫോണ്കളിൽ വെച്ച് ഒരു പുതുമോടി ആയിരുന്നു. 50 ദശലക്ഷം യുണിറ്റുകൾ വിറ്റഴിച്ച റേസർ വി3 -ക്കുപുറമേ റേസർ വി3 സി, റേസർ വി3 ഐ, റേസർ വി 3 എക്സ്, റേസർ വി3 എക്സ് എക്സ്, റേസർ മാക്സ് വി6 എന്നിങ്ങനെ തുടർച്ചയായി പതിപ്പുകൾ വിപണിയിൽ എത്തിച്ച മോട്ടോറോള നാല് വർഷം കൊണ്ട് ലോകത്താകമാനം 130 ദശലക്ഷം *റേസർ* യുണിറ്റുകൾ വിറ്റഴിച്ചു.

### ഡ്രോയിഡ്

നിലവിൽ ഉണ്ടായിരുന്ന പ്രപ്റൈറ്റെറി ഓപ്പറേറ്റിങ്‌ സിസ്റ്റം മാറ്റി പകരം ഗൂഗിളിന്റെ ആൻഡ്രോയ്ഡ് ഓപ്പറേറ്റിങ്‌ സിസ്റ്റത്തിൽ പ്രവർത്തിക്കുന്ന ഡ്രോയിഡ് എന്ന സ്മാർട്ട് ഫോൺ 2009 നവംബറിൽ പുറത്തിറക്കി. ശേഷം ഡ്രോയിഡ് എക്സ്, ഡ്രോയിഡ് 2 എന്നീ പതിപ്പുകൾ വിപണിയിൽ എത്തി. ഡ്രോയിഡ് ഒരു വൻ വിജയമായിരുന്നു.

### ആറ്റ്രിക്സ് ജി, മോട്ടോറോള ക്സൂം

2011 ഫെബ്രുവരി 22 -നു പുറത്തിറക്കിയ അറ്റ്രിക്സ് 4G, ലോകത്തിലെ ആദ്യ ഡ്യുവൽ-കോർ പ്രൊസസ്സറും 1 ഗിഗാബൈറ്റ് റാൻഡം ആക്സസ് മെമ്മറിയും ഉള്ള സ്മാർട്ട് ഫോൺ ആയിരുന്നു.

മൂന്ന് ദിവസങ്ങൾക് ശേഷം, ഫെബ്രുവരി 24 -നു ലോകത്തിലെ ആദ്യത്തെ ആൻഡ്രോയ്ഡ് 3.0 -ൽ പ്രവർത്തിക്കുന്ന മോട്ടോറോള ക്സൂം എന്നൊരു ടാബ്‌ലെറ്റ് കമ്പ്യൂട്ടറും കമ്പനി പുറത്തിറക്കി.

### ഡ്രോയിഡ് റേസർ

2011 രണ്ടാം പകുതിയോടെ, ഡ്രോയിഡ് റേസർ എന്നൊരു സ്മാർട്ട്ഫോണും ആയി വിപണിയിൽ പുതുമകൾ എത്തിച്ചു. ആ സമയത്തെ എറ്റവും കനം കുറഞ്ഞ സ്മാർട്ട് ഫോൺ ആയിരുന്ന ഡ്രോയിഡ് റേസറിന് 7.1 എം.എം കനമേ ഉണ്ടായിരുന്നുള്ളു. കൂടാതെ ഗോറില്ല ഗ്ലാസ്സും ഉൾപ്പെടുത്തിയിട്ടുണ്ട്.

### മോട്ടോ എക്സ്

2013 ഓഗസ്റ്റ്‌ -ൽ അമേരിക്കൻ ഐക്യനാടുകളിലും, കാനഡയിലും വില്പനയ്ക്കെത്തിയ  മോട്ടോ എക്സ്  ജനശ്രദ്ധ പിടിച്ചു പറ്റിയ ഒരു പ്രീമിയം സ്മാർട്ട് ഫോൺ ആയിരുന്നു.

## അവലംബം

## പുറം കണ്ണികൾ
* 

വർഗ്ഗം:കമ്പനികൾ
വർഗ്ഗം:ഗൂഗിൾ
വർഗ്ഗം:മൊബൈൽ നിർമ്മാണ കമ്പനികൾ
വർഗ്ഗം:അമേരിക്കയിലെ കമ്പനികൾ
മൊബൈൽ വേൾഡ് കോൺഗ്രസ്സ്

മൊബൈൽ വ്യവസായ മേഖലയിലെ ഏറ്റവും വലിയ പൊതുപ്രദർശനമാണ് മൊബൈൽ വേൾഡ് കോൺഗ്രസ്സ്. ഈ പ്രദർശനത്തിൽ ലോകത്തെപാടുനിന്നും  ഉള്ള മൊബൈൽ ഹാൻഡ്‌സെറ്റ് നിർമ്മാതാക്കൾ, മൊബൈൽ ഓപ്പറേറ്റെർസ്, സാങ്കേതികവിദ്യ ലഭ്യമാക്കുന്നവർ, വിൽപ്പനക്കാർ എന്നീ മേഖലകളിൽ നിന്നുമുള്ള പ്രമുഖരായ ഭാരവാഹികളാണ് പങ്കെടുക്കാറ്.

തുടക്കത്തിൽ ഈ സമരംഭത്തിന്റെ പേര്  3 ജി.എസ്.എം വേൾഡ് കോൺഗ്രസ്സ് എന്നായിരുന്നു; പിന്നീട്  3 ജി.എസ്.എം വേൾഡ് എന്ന് പുനർനാമകരണം ചെയ്യപ്പെട്ടു.  3 ജി.എസ്.എം എന്നും, 3 ജി.എസ്.എം വേൾഡ് എന്നുമെല്ലാം ഈ പ്രദർശനം അറിയപ്പെടുന്നു.

സ്‌പെയിനിലെ ബാഴ്സലോണയെ ജി.എസ്.എം വേൾഡ് കോൺഗ്രസ്സിന്റെ ലോക ആസ്ഥാനമായി പ്രഖ്യാപിച്ചത് 2011 -ൽ ആണ്. കുടാതെ 2018 വരെയുള്ള മൊബൈൽ വേൾഡ് കോൺഗ്രസ്സിന്റെ  പൊതുപ്രദർശനവും ബാഴ്സലോണയിൽ തന്നെ ആയിരിക്കും.

## അവലംബം

വർഗ്ഗം:മൊബൈൽ ഫോണുകൾ
വൺ-ഡ്രൈവ്

മൈക്രോസോഫ്റ്റിന്റെ ഉടമസ്ഥതയിൽ ഉള്ള ഒരു *ഫയൽ ഹോസ്റ്റിംഗ് സേവനമാണ്* **വൺ-ഡ്രൈവ്**. ആവശ്യമായ ഫയലുകൾ മൈക്രോസോഫ്റ്റിന്റെ സെർവർ കംപ്യൂട്ടറിൽ സൂക്ഷിക്കാനും, ആവശ്യമുള്ളപ്പോൾ എവിടെനിന്നും ഏതു കമ്പ്യൂട്ടറിൽ നിന്നും ഇന്റർനെറ്റ്‌ സഹായത്തോടെ ആ ഫയലുകൾ ഉപയോഗിക്കാനും ഉപയോക്താവിനെ സഹായിക്കുന്ന ഒരു സേവനം ആണിത്. മൈക്രോസോഫ്റ്റ് അക്കൗണ്ട്‌ ഉള്ള ഏതൊരു ഇന്റർനെറ്റ്‌ ഉപയോക്താവിനും ഈ സേവനം ലഭ്യമാണ്.

ആദ്യകാലത്ത് സ്കൈഡ്രൈവ് എന്നും പിന്നീട് വിൻഡോസ് ലൈവ് സ്കൈ‌ഡ്രൈവ് എന്നും അതിനു ശേഷം വിൻഡോസ് ലൈവ് എന്നിങ്ങനെ പേരുണ്ടായിരുന്ന ഈ സേവനത്തിനു വൺ-ഡ്രൈവ് എന്ന് നാമകരണം ചെയ്യപ്പെട്ടത് 2014 ജനുവരി -ൽ ആണ്.

## അവലംബം

വർഗ്ഗം:മൈക്രോസോഫ്റ്റ് ഉൽപ്പന്നങ്ങൾ
വിൻഡോസ് ഫോൺ 7

വിൻഡോസ് ഫോണിൽ ഉപയോഗിക്കുന്ന ഒരു ഓപ്പറേറ്റിങ്‌ സിസ്റ്റം ആണ് വിൻഡോസ് ഫോൺ 7. 2010 ഒക്ടോബർ 10 -നു ലോകവ്യാപകമായി പുറത്തിറക്കിയ ഈ പതിപ്പിന്റെ നവീകരിച്ച പതിപ്പായ  വിൻഡോസ് ഫോൺ 7.8 പുറത്തിറക്കിയത് 2013 ജനുവരി -ൽ ആണ്. ഉപയോക്താവിന്റെ ഇഷ്ടത്തിന് അനുസരിച്ച് മാറ്റാവുന്ന *ഹോം സ്ക്രീൻ* ഉള്ളതായിരുന്നു വിൻഡോസ് ഫോൺ 7.8 പതിപ്പ്. തുടർന്ന് വന്ന  വിൻഡോസ് ഫോൺ 8 എന്ന പതിപ്പിനോട് ഒപ്പമെത്തില്ലെങ്കിലും അതിനേക്കാൾ ഒട്ടും മോശമല്ലാത്ത ഒരു പതിപ്പായിരുന്നു വിൻഡോസ് ഫോൺ 7.8

വിൻഡോസ് ഫോൺ 7 ഓപ്പറേറ്റിങ്‌ സിസ്റ്റത്തിനുള്ള എല്ലാ വിധ പിന്തുണകളും സെപ്റ്റംബർ 9, 2014 -നു മൈക്രോസോഫ്റ്റ് നിർത്തലാക്കും.

## വികസനം

2010 ഫെബ്രുവരി 5 -നു നടന്ന മൊബൈൽ വേൾഡ് കോൺഗ്രസ്സിൽ  മൈക്രോസോഫ്റ്റ് ഔദ്യോഗികമായി വിൻഡോസ് ഫോൺ 7  മൊബൈൽ ഓപ്പറേറ്റിംഗ് സിസ്റ്റം  പുറത്തിറക്കി.,

എച്ച് ടി സി, സാംസങ്ങ്, ഡെൽ, എൽ ജി എന്നീ മൊബൈൽ ഹാൻഡ്‌സെറ്റ് നിർമ്മാണ കമ്പനികളുമായി ചേർന്ന് വിൻഡോസ് ഫോൺ 7 -ൽ പ്രവർത്തിക്കുന്ന 10 സ്മാർട്ട് ഫോണുകൾ 2010 ഒക്ടോബറോടെ വിപണിയിൽ എത്തിയ്ക്കും എന്ന് മൈക്രോസോഫ്റ്റ് തലവൻ സ്റ്റീവ് ബാൾമർ ഔദ്യോഗികമായി പ്രഖ്യാപിക്കുകയുണ്ടായി. ആദ്യ ഘട്ടത്തിൽ 30 രാജ്യങ്ങളിൽ വിൽപന നടന്നു.

2011 -ലെ മൊബൈൽ വേൾഡ് കോൺഗ്രസ്സിൽ, 
വിൻഡോസ് ഫോൺ 7 -ന്റെ പുതിയ പതിപ്പായ വിൻഡോസ് ഫോൺ 7.5 ഔദ്യോഗികമായി പുറത്തിറക്കുകയായിരുന്നു. *മംഗോ* എന്നായിരുന്നു ഈ പതിപ്പ് അറിയപ്പെട്ടിരുന്നത്. 

2012 -ൽ *ടാൻഗോ* എന്നൊരു ചെറിയ പരിഷ്കരണവും പുറത്തിറങ്ങി.

2013 ജനുവരി -ൽ വിൻഡോസ് ഫോൺ 7.8 എന്ന പുതുക്കലോടെ മൈക്രോസോഫ്റ്റ്  വിൻഡോസ് ഫോൺ 8 -ഇന്റെ പുറത്തിറക്കലിൽ  ശ്രദ്ധയൂന്നി.

## അവലംബം

## പുറം കണ്ണികൾ
* 

വർഗ്ഗം:മൈക്രോസോഫ്റ്റ്‌ വിൻഡോസ്‌
വർഗ്ഗം:മൊബൈൽ ഫോൺ ഓപ്പറേറ്റിംഗ് സിസ്റ്റങ്ങൾ
വർഗ്ഗം:മൊബൈൽ ഓപ്പറേറ്റിങ് സിസ്റ്റം
കർണ്ണാട്ടിക് യുദ്ധങ്ങൾ

18-ാം നൂറ്റാണ്ടിന്റെ മദ്ധ്യകാലഘട്ടത്തിൽ ഇന്ത്യാ ഉപഭൂഖണ്ഡത്തിൽ ബ്രിട്ടീഷുകാരും ഫ്രഞ്ചുകാരും തമ്മിൽ നടന്ന യുദ്ധങ്ങളുടെ പരമ്പരകളാണ് **കർണ്ണാട്ടിക് യുദ്ധങ്ങൾ**. ഇംഗ്ലണ്ടിന്റെയും ഫ്രാൻസിന്റെയും ഇന്ത്യയിലെ വ്യാപാര താൽപ്പര്യങ്ങളാണ് ഈ യുദ്ധങ്ങൾക്ക് കാരണമായത്.ഇന്നത്തെ തമിഴ്‌നാടിന്റെ ഭൂരിഭാഗം പ്രദേശങ്ങളിലാണ് ഈ യുദ്ധങ്ങൾ നടന്നത്.1746 മുതൽ 1763 വരെയുള്ള വർഷങ്ങളിലായി മൂന്ന് കർണ്ണാട്ടിക് യുദ്ധങ്ങളാണ് നടന്നത്.1744 മുതൽ 1763 വരെയാണെന്ന അഭിപ്രായവവും ഉണ്ട്.ഈ പോരാട്ടങ്ങളിൽ നിരവധി നാമമാത്രമായ സ്വതന്ത്ര ഭരണാധികാരികളെയും അവരുടെ സാമന്താനാടുകളെയും പിന്തുടർന്ന് നിലനിന്നിരുന്ന പ്രസ്ഥാനങ്ങൾ, ഫ്രഞ്ച് ഈസ്റ്റ് ഇന്ത്യാ കമ്പനിയും ബ്രിട്ടീഷ് ഈസ്റ്റ് ഇന്ത്യാ കമ്പനിയുമായുള്ള ഒരു നയതന്ത്ര, സൈനിക പോരാട്ടവും ഇതിൽ ഉൾപ്പെട്ടു. ഹൈദരാബാദിലെ നൈസാമുമായി ഗോദാവരി ഡെൽറ്റയിലേക്ക് ആധിപത്യം പുലർത്തിയ ഇന്ത്യൻ പ്രദേശങ്ങളിൽ അവർ പ്രധാനമായും യുദ്ധം ചെയ്തിരുന്നു. ഈ സൈനിക മത്സരങ്ങളുടെ ഫലമായി ബ്രിട്ടീഷ് ഈസ്റ്റ് ഇന്ത്യാ കമ്പനി ഇന്ത്യയിൽ ഉള്ള യൂറോപ്യൻ വ്യാപാര കമ്പനികളുടെ ആധിപത്യം സ്ഥാപിച്ചു. ഫ്രഞ്ച് കമ്പനിയെ ഒരു മൂലയിലേക്ക് തള്ളിയിട്ടാണ് പ്രാഥമികമായി പോണ്ടിഞ്ചേരിയിൽ എത്തിച്ചേർന്നത്. ഈസ്റ്റ് ഇന്ത്യാ കമ്പനിയുടെ ആധിപത്യം ഇന്ത്യയുടെ മിക്ക ഭാഗങ്ങളിലും ബ്രിട്ടീഷ് കമ്പനിയുടെ നിയന്ത്രണത്തിലാക്കുകയും ബ്രിട്ടീഷ് രാജ് സ്ഥാപിക്കുകയും ചെയ്തു.

പതിനെട്ടാം നൂറ്റാണ്ടിൽ തീരദേശ കർണ്ണാട്ടിക് പ്രദേശം ഹൈദരാബാദിൻെറ ആശ്രിതത്തിലായിരുന്നു. 1746 നും 1763 നും ഇടയിൽ മൂന്നു കർണ്ണാട്ടിക് യുദ്ധങ്ങൾ നടന്നുകൊണ്ടിരിക്കുകയായിരുന്നു..

## ഇതും കാണുക
*ഒന്നാം കർണ്ണാട്ടിക് യുദ്ധം
*രണ്ടാം കർണ്ണാട്ടിക് യുദ്ധം
*മൂന്നാം കർണ്ണാട്ടിക് യുദ്ധം

## അവലംബം


വർഗ്ഗം:തമിഴ്നാടിന്റെ ചരിത്രം
വർഗ്ഗം:കർണ്ണാട്ടിക് യുദ്ധങ്ങൾ
വർഗ്ഗം:ഫ്രാൻസ് ഭാഗഭാക്കായ യുദ്ധങ്ങൾ
വർഗ്ഗം:ഇന്ത്യയുടെ സൈനികചരിത്രം
വർഗ്ഗം:ഫ്രഞ്ച്  ഈസ്റ്റ് ഇന്ത്യ കമ്പനി
പ്രതികാരം

ശ്രീകുമാർ പ്രൊഡക്ഷസിന്റെ ബാനറിൽ അവർതന്നെ നിർമിച്ച മലയാളചലച്ചിത്രമാണ് **പ്രതികാരം**. കുമാരസ്വാമി ആൻഡ് കമ്പനി വിതരണം ചെയ്ത ഈ ചിത്രം 1972 ജനുവരി 14-ന് കേരളത്തിൽ പ്രദർശിപ്പിച്ചു തുടങ്ങി.

## അഭിനേതക്കൾ
*ജയഭാരതി	
*തിക്കുറിശ്ശി സുകുമാരൻ നായർ	
*ആലുംമൂടൻ	
*ആനന്ദൻ
*ആറന്മുള പൊന്നമ്മ	
*കാഞ്ചന 	
*എസ്.പി. പിള്ള

## പിന്നണിഗയകർ
*കെ.ജെ. യേശുദാസ്
*എസ്. ജാനകി
*എൽ.ആർ. ഈശ്വരി 
*പി.ബി. ശ്രീനിവാസ്
*അരുണ

## അണിയറയിൽ
*നിർമ്മാണം - ശ്രീകുമാർ പ്രൊഡക്ഷൻസ്
*സംവിധാനം - എസ്. കുമാർ
*സംഗീതം - എം.ബി. ശ്രീനിവാസൻ
*ഗാനരചന - ശ്രീകുമാരൻ തമ്പി
*ബാനർ - ശ്രീകുമാർ പ്രൊഡക്ഷൻസ്
*വിതരണം - കുമാരസ്വാമി & കൊ റിലീസ്
*കഥ - ടി. റാവു
*സംഭാഷണം - കെടാമംഗലം സദാനന്ദൻ
*ചിത്രസംയോജനം - എൻ. ഗോപകൃഷ്ണൻ
*കലാസംവിധാനം - പി.കെ. ആചാരി, സോമശേഖരൻ നായർ
*ഛായാഗ്രഹണം - വി. കരുണാകരൻ

## ഗാനങ്ങൾ
*സംഗീതം - എം.ബി. ശ്രീനിവാസൻ
*ഗാനരചന - ശ്രീകുമാരൻ തമ്പി

## അവലംബം

## പുറത്തേക്കുള്ള കണ്ണികൾ
*ഇന്റെർനെറ്റ് മൂവി ഡേറ്റാബേസിൽ നിന്ന് പ്രതികാരം

വർഗ്ഗം:1972-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ
കർകടകശ്രിംഘി

കശുമാവിന്റെ വർഗ്ഗത്തിൽ പെട്ട പിസ്ത ജനുസ്സിൽ പെടുന്ന, ആയുർവേദശാസ്ത്രത്തിൽ ഔഷധമായി ഉപയോഗിക്കുന്ന ഒരു സസ്യമാണ് **കർകടകശ്രിംഘി**. ഏഷ്യയാണ് ഇതിന്റെ ജന്മസഥലവും പ്രധാനമായും കാണപ്പെടുന്നതും. ശ്രിംഘി എന്ന് വിളിക്കുന്ന ഒരുതരം വളർച്ച ഈ മരത്തിൽ നിന്ന് ലഭിക്കുന്നു. ഇത് വിഷകരമായാണ് ശുശ്രുതൻ രേഖപ്പെടുത്തിയിരിക്കുന്നത്. ഈ മരത്തെ ആക്രമിക്കുന്ന ഒരു പ്രത്യേകതരം പുഴുക്കൾക്കെതിരായി പുറപ്പെടുവിക്കുന്ന കുരു പോലെ കാണപ്പെടുന്ന ഒന്നാണ് ശ്രിംഘി. 
## ഇതരംഭാഷാ നാമങ്ങൾ
*ശാസ്ത്രീയ നാമം - ***Pistacia integerrima***,  *Rhzus succedanea* Linn
*സംസ്കൃതം- അജശൃംഘി, കുലീരവിസാനിക
*ഹിന്ദി - കക്കടസിംഘി, 
*തെലുങ്ക് - കർകടസിംഘി 
## വിതരണം
ഇന്ത്യ, ശ്രീലങ്ക, തായ്‌ലാൻഡ് തുടങ്ങിയ ഏഷ്യൻ രാജ്യങ്ങളിൽ കാണുന്നു. 
## വിവരണം

## റഫറൻസുകൾ


വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:Anacardiaceae കുടുംബത്തിൽ ഉൾപ്പെടുന്ന സസ്യങ്ങൾ
വയലപ്ര അണിയക്കര പൂമാല ഭഗവതി ക്ഷേത്രം

കണ്ണൂർ ജില്ലയിൽ ചെറുതാഴം പഞ്ചായത്തിൽ പെടുന്ന വയലപ്ര എന്ന സ്ഥലത്തുള്ള ദേവി ക്ഷേത്രമാണ് **വയലപ്ര അണിയക്കര പൂമാല ഭഗവതി ക്ഷേത്രം**. വയലപ്ര, കൊവ്വൽ, വെങ്ങര എന്നിവിടുത്തെ ജനങ്ങളാണ് ഇവിടുത്തെ ഉത്സവങ്ങൾ നടത്തുന്നത്. പൂമാല ഭഗവതി മുഖ്യ പ്രതിഷ്ഠയാണ് ഇവിടെ. കൂടെ ശ്രീ ഭൂതവും. മകരമാസത്തിലെ പട്ടുൽസവവും, കുംഭത്തിലെ കളിയട്ടവും, മീനത്തിലെ പൂരോത്സവവും പ്രസിദ്ധമാണ്.
മരക്കലപ്പാട്ട്

വടക്കെ മലബാറിലെ പൂമാല കാവുകളിൽ പട്ടുൽസവത്തോനുബന്ധിച്ചു കണിയാൻ സമുദായക്കാർ അവതരിപ്പിക്കുന്ന അനുഷ്ടാന ഗാനമാണിത്. ‘മരക്കലത്തമ്മ’ എന്നപേരിൽ അറിയപ്പെടുന്ന ശ്രീശൂലകുഠാരിയുടെ തോറ്റം പാട്ടിന്‌ ‘മരക്കലത്തോറ്റം’ എന്നാണ്‌ പേര്‌. തോറ്റംപാട്ടുകളിൽ പ്രകീർത്തിക്കപ്പെടുന്ന ആയിത്തിഭഗവതി, ആര്യപ്പൂങ്കന്നി, ആര്യപ്പൂമാല, ആര്യക്കര ഭഗവതി, ആയിരംതെങ്ങിൽ ഭഗവതി, ചുഴലിഭഗവതി, ഭദ്രകാളി, ചീറുമ്പമാർ, അസുരാളൻ, വടക്കേൻ കോടിവീരൻ, പൂമാരുതൻ തുടങ്ങിയ ദേവതമാർ മരക്കലമേറി വിളയാടിയവരാണെന്നാണ്‌ സങ്കല്പം. വടക്കൻ പാട്ടുകഥകൾ, കോതാമൂരിപ്പാട്ടുകളിൽപ്പെട്ട അന്നപൂർണ്ണേശ്വരീ ചരിതം എന്നിവയിലും മരക്കലത്തെപ്പറ്റിയുളള വർണ്ണനകൾകാണാം.

## മരക്കലപ്പാട്ടും ഐതിഹ്യവും
വടക്കേ മലബാറിലെ ക്ഷേത്രങ്ങളിലും കാവുകളിലും കെട്ടിയാടുന്ന ദേവതമാരിൽ പ്രധാന ഭഗവതിയായ മരക്കലത്തമ്മയുടെ തോറ്റംപാട്ടാണിത്. തെയ്യത്തിന്റെ വരവിളിയിലും അഞ്ചടി തോറ്റത്തിലും നിരവധി കടലറിവുകളുണ്ട്. മരംകൊണ്ടുളള വലിയ കപ്പലുകളെയാണ്(Ship) ‘മരക്കലം’ എന്ന് വിളിച്ചിരുന്നത്‌. വലിയ പായക്കപ്പലുകളായിരുന്നു അവ. കുങ്കുമമരവും
ചന്ദനമരവുംകൊണ്ട്  തീർത്ത മരക്കലത്തിലെ 49 കള്ളികളിൽ നടുവിലെ കള്ളിയിലെ പൊൻപീഠത്തിലിരുന്നു മലനാട്ടിലെത്തിയ കഥചൊല്ലണം. ഇലത്താളവും ജാവ് എന്ന സംഗീതോപകരണവും ഇതിനായി ഉപയോഗിക്കുന്നു. രണ്ടരമണിക്കൂർ പാടിയാൽ മാത്രമേ പാട്ട് പൂർത്തിയാവുകയുള്ളൂ.  

വടക്കേ മലബാറിലെ ക്ഷേത്രങ്ങളിൽ കെട്ടിയാടിക്കാത്ത തെയ്യമാണ്‌ പൂമാലഭഗവതി. ആര്യരാജാവിന്റെ മകളായ പൂമാല  ആര്യനാട്ടിൽനിന്ന്‌ ആയിരം തോഴിമാരോടൊപ്പം കടലിലൂടെ മരക്കലത്തിൽ കയറി മലനാട് കാണാൻ നൂറ്റെട്ട് അഴികൾ കടന്നു വന്നെന്നാണ്‌ വിശ്വാസം. രാമന്തളി കുറുവന്തട്ടയിലെത്തിയ പൂമാലയുടെ കഥയാണ് മരക്കലപ്പാട്ടിൽ പാടുന്നത്. പൂമാലഭഗവതിയുടെ സാന്നിധ്യമുള്ള ക്ഷേത്രങ്ങളിലെ പാട്ടുത്സവത്തിലാണ് തിരുനടയിൽ ആര്യനാട്ടിൽനിന്ന്‌ മരക്കപ്പലിൽ കടൽ കടന്നെത്തിയ ദേവിയുടെ ചരിത്രകഥ പാടിത്തീർക്കുന്നത്. പൂമാലയുടെ ജന്മനക്ഷത്രമായ  കാർത്തിക നാളിലാണ് പാട്ടുത്സവം തുടങ്ങുന്നത് . പാട്ടിനു കൽപ്പിച്ചാൽ ക്ഷേത്രത്തിലെ ആചാരക്കാരെപ്പോലെ വ്രതാനുഷ്ഠാനത്തോടെയാണ് പാട്ടുപാടുന്ന കണിശനും കഴിയേണ്ടത്.പൈതൃകമായി വാമൊഴിയായി പകർന്നുകിട്ടിയ അറിവിന്റെ പശ്ചാത്തലത്തിലാണ് മരക്കലപ്പാട്ട് പാടുന്നത്. ഇതിന് ലിഖിതരൂപമില്ല.

## കലാകാരന്മാരും പ്രസിദ്ധരായ അവതാരകരും
* ഇ. നാരായണൻ ( കേരള ഫോക്‌ലോർ അക്കാദമി ഗുരുപൂജ പുരസ്കാരം -  )
* എം.പി. ഭാസ്‌ക്കരൻ (മരക്കലപ്പാട്ട്) (കേരള ഫോക്‌ലോർ അക്കാദമി ഗുരുപൂജ പുരസ്കാരം - 2023)

## അവലംബം

## പുറം കണ്ണികൾ
*ജലയാനങ്ങളും മരക്കലവും 

വർഗ്ഗം:കേരളത്തിലെ അനുഷ്ഠാനകലകൾ